Мотам «фаровон мамлакат» обрўсига соя солардими? « Ўзбекистон Халқ Ҳаракати\n23 January 2018 - 12:03\nЛекин аксарият ватандошларимизнинг дилида битта савол қолди: «Нега мамлакатимизда мотам куни эълон қилинмади?»\nАйримлар мамлакатда мотам куни эълон қилиш чақириғи билан чиқди ҳам. Ҳатто бу кун 52 ватандошимиз эмас, «Ватанимиз ёнгани»дан дод-фарёд қилганлар ҳам бўлди. Аммо ҳукуматнинг қалби юмшамади.\nУстига-устак, бу фожеа сабаб эски касали – «пахта қўйиш» дарди хуруж қилганлар овозини яна баландлатди.\n«Бас, етар, четдан изламанг давлат! Давлатимиз – ўз юртимизда, меҳрли дийдорлар, тинч-тотув, озода ҳаётда! Эс-ҳушни йиғиб, бу фожеалар бежиз устма–уст келмаётганининг иллатини, аввало, ўзимиздан қидириш вақти келди. Катталар гапига қулоқ солиб, ҳалол меҳнати, яратувчанлик ишларини ўз манзил – маконида қилганлар хор бўлмаслик ҳақиқатини билди! Қолаверса, юртимиз отаси Шавкат Миромонович Мирзиёев бежиз бу ҳақда қайта ва қайта таъкидламаяптилар. Ота рози – худо рози», деб ёзди бугун отинойи қиёфасида эл кўзига кўринаётган таниқли шоиралардан бири.\nҲолбуки, бу пайтда «халқ отаси» Шавкат Мирзиёевнинг ўзи: “Худодан не-не ниятлар қилиб, боламни боқаман, отамга бир сўм олиб келаман, деб йўлга чиққан. Қандай ёш-ёш йигитлар, мўмин-мусулмонлар, ҳаммаси ўзбекистонликлар”,- дея қайғураётган эди.\nМоҳият шундаки, бу фожеа Ислом Каримов ҳукмронлиги даврида «эришилган мислсиз муваффақиятлар», «барпо этилган фаровон ҳаёт», «тараққиётнинг дунё тан олган ўзбек модели» кабиларнинг мантиқий ҳосиласидир.


Новосибирскда мигрантларга ҳайдовчи, балиқчи ва таржимон бўлиб ишлаш тақиқланди\nНовосибирск губернатори иқтисоднинг бир қатор соҳасига хориж фуқароларини жалб қилишни тақиқловчи ҳужжатни имзолади. Мазкур ҳужжат ортидан новосибирсклик иш берувчиларга тақиқланган соҳаларда ишлаëтган меҳнат муҳожирларини тез орада бўшатиш талаби қўйилди.\nНовосибирск губернатори Владимир Городецкийнинг душанба куни вилоят ҳукумати расмий сайтида эълон қилинган қарорида муҳожирларга ишлаш мумкин бўлмаган меҳнат фаолиятининг 16 тури кўрсатиб ўтилган.\n“2016 йилда Новосибирск вилоятидаги хўжалик юритиш субъектларига патент асосида меҳнат қилувчи хориж ватандошларини жалб қилиш тақиқланди”, дейилади қарор матнида.\nНовосибирск ҳукумати хорижликларнинг йўловчи транспортини бошқариш, ўрмончилик, балиқчилик, овчилик ва фойдали қазилмалар соҳаларида ишлашига тақиқ қўйди. Шунингдек, вилоятдаги меҳнат муҳожирлари молия, ҳуқуқ, бухгалтерия, аудит бўйича мутахассис сифатида ишлай олмайди, уларга ҳатто таржимонлик ёки котиблик қилиш ман этилди.\nНовосибирск вилоятидаги муҳожирларнинг бундан буëғига болалар боғчалари, мактаблар, болалар меҳнат ва истироҳат лагерларида ҳамда болалар озиқ-овқатини ишлаб чиқариш соҳасида меҳнат қилиши ҳам мумкин эмас.\nОзодлик боғланган Новосибирск вилояти ҳукумати расмий вакили Роман Кулаковский бу қарор сабаблари эртага уюштирилажак махсус матбуот анжуманида тушунтирилишини билдирди:\n- Bу масалада бирор ортиқча маълумот беришга ҳаққим йўқ. 16 август куни соат 14:00 Новосибирскда бу масалада журналистлар ва бошқалар учун махсус матбуот анжумани ўтказилади. Ўша ерда барча саволларга жавоб топилади деган ишончдаман, деди Роман Кулаковский.\nҲукумат қароридан маълум бўлишича, кўрсатилган соҳаларда фаолият юритаётган иш берувчи корхона ва муассасалар келгуси уч ой ичида мигрантлар меҳнатидан тўлиқ воз кечиши зарур¸ акс ҳолда улар жиддий жаримага тортилади.\nГубернатор қарори ортидан Озодлик мухбири боғланган Новосибирскдаги ўзбек муҳожирлари бу қарорнинг ўзлари учун мутлақ кутилмаган янгилик экани¸ ундан ҳатто хабарлари йўқлигини билдирди.\n2015 йилда Россия Бош вазири Дмитрий Медведев меҳнат муҳожирлари учун ишлашга рухсат берилган ва берилмаган соҳаларни белгилашни минтақа раҳбарлари ихтиёрига топширган эди.\nНовосибирск Меҳнат вазирлигига кўра, 2015 йилда Новосибирск вилоятида аҳоли ўсишининг 80 фоиздан ортиғи муҳожирлар ҳиссасига тўғри келган.\nЎтган йили МДҲ давлатларидан Новосибирск вилоятига 10 мингдан зиёд муҳожир келган бўлиб, улар аксарини Ўзбекистон, Тожикистон ва украиналиклар ташкил этган.\nАйни пайтда, Россиянинг кўплаб минтақа бюджетининг¸ асосан¸ меҳнат муҳожирларидан олинаётган солиқлар ҳисобига тўлаётгани айтилмоқда.\nРасмий статистика маълумотларидан Россия пойтахтида меҳнат қилаётган муҳожирлар Москва бюджетига нефт-газ соҳасидан кўпроқ даромад келтираётган ва шаҳар бюджетига 2016 йилнинг биринчи олти ойи давомида мигрантлар солиғидан 6,8 миллиард рубл даромад тушган.


ЎзА - Мутасаддиларга мурожаат: томонларнинг таълим бўйича шартнома шартлари бузилди, бунга ким жавобгар?\nМутасаддиларга мурожаат: томонларнинг таълим бўйича шартнома шартлари бузилди, бунга ким жавобгар?\nЖорий йилнинг 18 май куни Ўзбекистон истеъмолчилар ҳуқуқларини ҳимоя қилиш жамиятлари федерациясига “THE BRITISH SCHOOL OF TASHKENT” нодавлат таълим муассасасининг 144 нафар буюртмачиси петиция эълон қилингани ва истеъмолчиларнинг ҳуқуқи бузилаётгани тўғрисида мурожаат келиб тушди.\nМурожаатга кўра, жорий йилнинг 2019/2020 ўқув йиллари учун тарафлар ўртасида тузилган шартнома (4.7.-банди) бўйича триместрлар учун тўловлар амалга ошириш саналари белгиланган. Яъни 1, 2 ва 3 марта бўлиб-бўлиб тўлаш амалиёти бўйича мактаб ўқувчиларининг ота-оналари биринчи ва иккинчи триместрларнинг ҳар бирига 44 миллион сўмдан 47 миллион сўмгача (синфлар кесимида) тўловни амалга оширишган.\nАммо ҳозирги пандемия даврида икки томоннинг ўзаро тузилган шартнома шартлари вазият тақозоси билан бироз ўзгарган. Асосан инглиз тили мукаммал ўқитиладиган мазкур нодавлат таълим муассасасининг педагог-ўқитувчилари чет эллик бўлгани ва карантин жорий этилгач, ўз юртларига қайтиб кетишгани вазиятни янада мураккаблаштирган. Апрель ойидан бошлаб, ўқувчиларга мактаб ўқитувчилари “Zoom” интернет дастури орқали онлайн режимда таълим беришни йўлга қўйишади.\nАммо буюртмачилар ушбу онлайн дарсларнинг сифати, дарс бериш услубидан мутлақо норози. Бу бўйича нодавлат таълим муассасасининг раҳбариятига оғзаки ва ёзма тарзда, учинчи триместр учун тўловни амалга оширмаслик бўйича мурожаат этишган. Лекин таълим муассасаси бунга ҳеч қандай расмий баёнот бермаган.\nБуюртмачиларнинг истеъмолчи сифатидаги ҳуқуқлари бузилганлигини инобатга олиб, ушбу масалага ойдинлик киритиш лозимлиги ҳақида тегишли мутасаддиларга мурожаат этиб қоламиз.\nҳимоя қилиш жамиятлари федерацияси ахборот хизмати


Crafers АҚШ бозорига янгича ёндашув билан кириб бормоқда\nCrafers компанияси ўз маҳсулотларини АҚШнинг 50та штатида сотишни, шунингдек, ўзининг онлайн/офлайн таълим дастурини жорий этишни режалаштирмоқда.\nЎзбекистоннинг Crafers корхонаси АҚШ қандолат бозорига кириб бормоқда.\nМаълум қилинишича, компания ўзининг логистика ҳамкори сифатида Нью-Йоркнинг A-Com Global Logistics of NY компаниясини (АҚШ ва Ўзбекистон ўртасида икки томонлама савдо-сотиқ жараёнида иштирок этадиган логистика ва экспедиторлик хизматларининг етакчи провайдери) ва Шимолий Американинг эксклюзив экспортчиси сифатида Eats and Treats International компаниясини танлаган.\nТўлиқ йўналиш АҚШга 2020 йил сентябрь ойининг иккинчи ярмида етиб бориши режалаштирилган.\nCrafers'ни АҚШ бозорига киришда банк хизматлари, лойиҳа ва савдони молиялаштириш билан шуғулланадиган Broad Street Capital Group фирмаси ёрдам беради. У Crafers компаниясининг бозорга кириш стратегиясини ишлаб чиқади ва амалга оширади ҳамда АҚШда ўзининг ташкилий ва тарқатиш инфратузилмасини яратишда ёрдам беради.\nНью-Йоркнинг Lipman Law PLLC юридик фирмаси ва Тошкентда жойлашган Kosta Legal юридик компанияси стратегик ҳуқуқий маслаҳатлар ва хизматларни тақдим этади.\nТаъкидланишича, Crafers менежерлари етакчи логистика ва юридик фирмалар билан ҳамкорлик қилиш Америка бозорига кириш учун малакали стратегия ва тактикани шакллантиришда ёрдам беради, деб ҳисобламоқда.\nКомпания ўз маҳсулотларини АҚШнинг барча – 50та штатида сотишни режалаштирмоқда. Сотиш дастлаб чакана бозорларга йўналтирилади.\nШунингдек, компания WorldQuest (ёшлар учун таълим дастури) ўқув дастурини қўллаб-қувватлаш учун Американинг ташқи ишлар бўйича Кенгаши билан алоқалар ўрнатган.\nШу муносабат билан, Crafers 2021 йилнинг биринчи чорагида ўзининг онлайн/офлайн таълим дастурини жорий этишни режалаштирмоқда. У катта ва ёш авлодлар ўртасидаги муносабатларни чуқурлаштириш ва мустаҳкамлаш ҳамда расмий таълим муҳитидан ташқарида таълим қобилиятларини ривожлантириш учун мўлжалланган.


Урганчда мактаб-интернатга маҳоратли ёшлар сараланмоқда / CHAMPIONAT.asia\nУрганчда мактаб-интернатга маҳоратли ёшлар сараланмоқда\nУрганч шаҳридаги 5-сон давлат ихтисослаштирилган футбол йўналишидаги мактаб-интернати Хоразм воҳасида муҳим ўрин эгаллайди.\nУшбу билим даргоҳи катта футболга иқтидорли футболчиларни етказиб бериш борасида вилоятда етакчи саналади.\nУшбу маскандан Мақсуд Каримов (“Насаф”), Рўзимбой Аҳмедов (“Навбаҳор”), Илёс Хайров (“Гулистон”), Ғайрат Ўдаев, Маркс Қуронбоев (“Хоразм”) сингари кўплаб қобилиятли “чарм тўп” усталари етишиб чиқишгани сўзимиз исботидир. Бугунги кунда мактаб-интернатнинг қатор собиқ тарбияланувчилари мураббий сифатида ҳам ёшларга сабоқ бериб келишмоқда.\nМана бир неча кундирки, бу ерда 2013-2014 ўқув йили учун маҳорат масканининг 5-синфига ўқувчиларни саралаб олиш давом этмоқда. Ўз навбатида ёшлар умумий ва махсус жисмоний тайёргарлик, техник ва тактик ҳаракатлар, ўйин фаолияти ва тест синовлари бўйича кўрикдан ўтишмоқда.\nШу ўринда айтиб ўтиш жоизки, жорий йил ушбу билим даргоҳига 50 нафар ўқувчи қабул қилиниши кўзда тутилган. Мактаб-интернатда ўқиш истагини билдириб, ҳужжат топширганлар сони эса 200 нафарга яқин. Бу ҳол мазкур ўқув масканининг нуфузидан далолат бериб\nИшончимиз комилки, саралаб олинган ёш “чарм тўп” усталари орасидан келгусида таниқли футболчилар етишиб чиқади.


“Ўзбекистон меҳмондўст ўлка”\nТошкент, Ўзбекистон (UzDaily.uz) -- Россиянинг “Сайёҳлик ва маданият саноати” махсус нашрининг навбатдаги сонида мазкур сарлавҳа остида мамлакатимизнинг бой сайёҳлик салоҳиятига бағишланган мақола чоп этилди.\nМақолада таъкидланганидек, Ўзбекистон Марказий Осиёда энг йирик сайёҳлик салоҳиятига эга давлатдир. “Хорижий сайёҳлар Ўзбекистонга унинг бой тарихий ва маданий мероси билан танишиш, машҳур ўзбек миллий таомларидан татиб кўриш, маҳаллий халқнинг меҳмондўстлиги ва очиқ кўнгиллилигини ҳис этиш мақсадида ташриф буюрадилар”, - деб ёзмоқда нашр.\nМаълум қилинишича, Ўзбекистон ҳар йили 80 ортиқ мамлакатлардан хорижий меҳмонларни қабул қилади. Шундай қилиб, сайёҳларнинг асосий қисми Германия, Ҳиндистон, Италия, ХХР, Малайзия, Корея Республикаси, Россия, Франция, Шарқий ва Жануби-Шарқий Осиё, ҳамда Европадан ташриф буюрмоқда.\n“Ўзбекистонга келувчи меҳмонлар учун сайёҳликнинг энг қизиқ тури бу тарихни ўрганишдир, - деб айтмоқда манбаа. Энг машҳур йўналишлар бу Самарқанд, Шаҳрисабз, Бухоро, Хива ва Тошкент сингари қадимий шаҳарлардир”.\nМақолада, шунингдек, “Ўзбектуризм” миллий компанияси фаолиятидаги энг асосий вазифалардан бири бу миллий маҳсулотнинг турини кўпайтириш ва сайёҳлик соҳасида мавсумийликни бартараф этиш ҳақида ҳам сўз бормоқда. Таъкидланишича, Ўзбекистон альпинизм, қорда учиш, хелиски, рафтинг, тоғларга, адирларга ҳамда чўлларга сайр қилиш каби эко-саёҳат сингари сайёҳликнинг фаол турларини ривожлантириш борасида улкан салоҳиятга эгадир.\nМамлакатимизни хорижий меҳмонлар учун хавфсиз ва барқарор эканлигига алоҳида эътибор қаратилган. Нашрнинг хабар беришича, 2014-йилнинг якунида UNWTOнинг “Ипак йўли меросининг йўлаклари” лойиҳаси доирасида ўтказилган ижтимоий тадқиқотларига кўра, қарийб 90 фоиз сайёҳларнинг фикрича, Ўзбекистон саёҳат учун хавфсиздир, уларнинг 80 фоизи ўзларининг яқинларига мазкур сайёҳлик йўналишини тавсия қилмоқдалар.\nНашрда айтилишича, ўтган йиллар мобайнида Ўзбекистонда сайёҳлик инфратузилмасини ривожлантириш, хорижий меҳмонларнинг дам олишлари учун қулай шарт-шароитлар яратиш, ўзбек миллий таомлари билан таништириш бўйича бир қатор чора-тадбирлар амалга оширилди, деб хабар беради “Jahon” AA.


Оёқ варикоз касаллиги\nОёқ сурункали вена ва лимфа касалликларни даволовчи махсус флебология клиникаси\nТошкент +998 (71) 235-61-00\nСамарқанд +998 (95) 410-61-00\nТошкент: +998 71 235-61-00\nТашкент, Чингиз Айтматов кўч., 38\nСамарқанд, Амир Темур кўч., 162\nОёқлар варикоз касаллиги\nОёқ варикоз касаллиги ёки оёқ веналари варикоз кенгайган томирлар - юзаки томирларнинг кенгайиши, клапан етишмовчилиги ва қон оқимининг бузилиши билан кечади. Бу энг кенг тарқалган периферик қон томир касаллиги. Эпидемиологик маълумотларга кўра, ушбу касалликнинг турли шакллари аёлларнинг 26-28 фоизида ва меҳнатга лаёқатли ёшдаги эркакларнинг 10-20 фоизида учрайди.\nВAРИКОЗ КAСAЛЛИГИНИ РИВОЖЛAНИШ ХAВФ ОМИЛЛAРИ (САБАБЛАРИ)\nИрсият ва унинг варикоз томирларининг ривожланишидаги роли аниқ тасдиқланмаган. Ирсий мойилликнинг мавжудлигига асосий қарама-қарши далиллардан бири этник африкаликлар ва уларнинг AҚШ ва Ғарбий Европага ҳижрат қилган қабиладошларида варикоз томирларининг турли хиллигидир. Шу билан бирга, ўтирган ватандошлар билан солиштирганда, 0,5% дан ошмайдиган варикоз томирларининг частотаси, эмигрантлар орасида 10-20% га сезиларли даражада ошган. Шу муносабат билан, варикоз томирларининг патогенезида атроф-муҳит омиллари, турмуш тарзи ва овқатланиш хусусиятларининг тарқалиши ҳақида хулоса аниқ.\nҲомиладорлик анъанавий равишда варикоз томирлари ривожланишининг асосий хавф омилларидан бири ҳисобланади, хусусан, аёлларда тез-тез (3-4 марта) зарар етказилишини тушунтиради. Умуман олганда, асосий қўзғатувчи омиллар бу танадаги гормонал ўзгаришлар, кейинроқ ҳомиладор бачадон томонидан ретроперитонеал веналарни сиқиш ва АҚҲ (айланиб юрувчи қон ҳажми) нинг ошиши ҳисобланади. Aйни пайтда, эпидемиологик тадқиқотлар натижалари шуни кўрсатадики, фақат иккинчи ва кейинги ҳомиладорлик варикоз томирларининг частотасини 20-30% га сезиларли даражада оширишга олиб келади. Бундай ҳолда, касалликнинг дастлабки белгилари ҳомиладорликнинг 1-триместрида, АҚҲда кескин ўсиш ёки ҳомиладор бачадоннинг катталашиши ҳали содир бўлмаган вақтда пайдо бўлади.\nСемириб кетиш варикоз томирлари учун тасдиқланган хавф омилидир. Шу билан бирга, тана массаси индексининг 27 кг/м2 ва ундан юқори даражага кўтарилиши касаллик билан касалланишнинг 33% га ошишига олиб келади.\nҲаёт тарзи варикоз томирларнинг ривожланиши ва кечишига сезиларли таъсир кўрсатади. Хусусан, оғир кўтариш ёки ҳаракатсиз туриш ва ўтириш билан узоқ муддатли статик юкларнинг салбий таъсири исботланган. Осиё мамлакатларида аҳолининг европалашган қисми ўртасида стул ва креслолардан тез-тез фойдаланиш анъанавий гиламчаларда ўтирган одамларга нисбатан варикоз томирларининг сони сезиларли даражада (3-4 марта) ошишига олиб келди.\nСаноатлашган мамлакатларда варикоз томирларининг юқори даражаси маълум даражада овқатланиш одатларига боғлиқ. Озиқ-овқат маҳсулотларини қайта ишлашнинг юқори даражаси ва хом сабзавот ва меваларнинг рационидаги камайиши веноз деворни қайта қуриш учун зарур бўлган ўсимлик толаларининг доимий етишмаслигига ва қорин бўшлиғи босимининг доимий ошишига олиб келадиган сурункали ич қотишига олиб келди.\nВарикоз томирларининг патогенезида дизгормонал ҳолатлар иштирок етади. Сўнгги йилларда гормонал контрацепция воситаларининг кенг қўлланилиши, пременопаузал даврда ва остеопорозни даволашда гормонларни алмаштириш терапиясининг оммалашиши туфайли уларнинг роли тобора ортиб бормоқда. Эстрогенлар ва прогестерон, шунингдек, уларнинг ҳосилалари коллаген ва эластик толаларни босқичма-босқич йўқ қилиш туфайли веноз деворнинг оҳангини камайтириши исботланган.\nВАРИКОЗ КАСАЛЛИГИНИНГ КЛИНИК СУРЪАТИ\nВарикоз симптомлари. Варикоз кенгайган томирлар белгилари\nЭҳтиёткорлик қилиш керак бўлган аломатлар - бу варикоз томирларининг белгилари.\n1. Оғриқ. Варикоз томирлари билан оғриқнинг сабаблари жуда кўп. Варикоз томирлари билан оғриқнинг хилма-хиллиги ҳам жуда бой:\n- Пульсланаётган оғриқ\n- Тунги томир тортиши ва мушакларда қичишиш,\n- Юриш пайтида оғриқ,\n- Веноз томирлар бўйлаб оғриқ;\n- Умумий оғриқ ва оёқ оғриғи\n2. Оёқларда шиш пайдо бўлиши.\n3. Оёқларда толиқлик ва оғирлик ҳисси.\n4. Терининг ўзгариши. Биринчидан, тери қурийди, пигментация пайдо бўлади - оёқ териси қораяди ва жигарранг "доғлар" билан қопланади. Кейинчалик, турли дерматитлар, экзема ва яралар пайдо бўлгунга қадар ёмон даволанадиган яралар кўринишидаги трофик касалликлар бу аломатларга қўшилиши мумкин.\n5. Оёқ ва оёқ териси юзасидан юқорига чиқадиган, қопсимон, цилиндрсимон ёки аралаш кенгайган илонсимон чўзилган варикоз томирлари.\n6. Ўргимчак томирлари (телеангиэктазиялар). Ҳа, майда томирларнинг кенгайиши билан оғриган одамлар ҳам варикоз томирлари билан оғриган беморлар гуруҳига киради, чунки уларнинг пайдо бўлишининг сабаблари бир хил. Aммо баъзи ҳолларда улар фақат косметик хусусиятга эга бўлиши мумкин.\nФлебологияда бундай белгилар тескари патологик қон оқимининг тери ости ва/ёки коммуникант томирлари орқали бошланиши билан боғлиқ.\nВарикоз томирларининг ривожланиши ва ривожланишининг бошланиши аллақачон тери юзасидан чиқадиган варикоз тугунлари билан намоён бўлади. Бир ёки бир нечта. Бу варикоз томирларининг бошланишининг асосий белгисидир.\nВарикоз томирларининг бу аломатлари дастлаб дам олсангиз, айниқса ётсангиз, тезда йўқолади. Бироқ, юриш пайтида ва тунги дам олишдан кейин бу аломатларнинг йўқолиши ёки сезиларли даражада камайиши варикоз касаллигининг белгиларига мос. Оғриқлар кўпроқ ва тез-тез безовта қила бошлайди, айниқса тушдан кейин ёки кечқурун.\nAммо варикоз томирлари, агар улар жиддий даволанмаса, орқага чекинмайди, ривожланади. Вақт ўтиши билан варикоз томирларининг аломатлари пайдо бўлади, масалан, тўқ кўк рангли териости томирлар, улар оёқ ва оёқ териси юзасидан чиқиб кетади ва пишган қизил узум шингилларига ўхшайди. Буларнинг барчаси оёқларда ва болдир мушакларида портлаш оғриғи, оёқларда иссиқлик ҳисси, болдир мушакларидаги тунги томир тортиши, шишлар билан бирга келади. Aста-секин, бу аломатлар терининг ўзгариши билан қўшилади. Биринчидан, тери қурийди, қораяди, унинг устида пигмент пайдо бўлади - жигарранг доғлар. Бироз вақт ўтгач, трофик касалликлар деб аталадиган касалликлар қўшила бошлайди: битмидиган яра-экзема ва ҳатто яралар, бу холат сурункали веноз етишмовчилиги деб аталади.\nШундай қилиб, оёқ вена томирларининг "хавотирсиз бўлган" касаллигини эътиборсиз қолдирманг.\nФлеболог билан маслаҳатлашиш учун қабулга ёзилинг:\nТел.: Тошкент +99871-235-61-00\nОёқ қон томир юлдузчалари Телеангиоэктазиялар\nКичик чаноқ варикоз касаллиги\nВеноз трофик яралар\nОёқ веналар анатомияси\nОёқ вена томири тромбози\nОёқ қон томир юлдузчалари ва телеангиоэктазиялар\nОёқлар посттромботик касаллиги\nБиз ижтимоий тармоқда:\nТошкент ш., Чингиз Айтматов кўч., 38\nСамарқанд ш., Амир Темур кўч., 162\nt.me/varikozuz Телеграммдаги гурухимиз\nҚабулга ёзилиш учун телефон:\nУшбу сайтда тақдим этилган материаллар фақат маълумот олиш учун мўлжалланган ва даволаниш усулини мустақил танлаш учун қўлланма эмас© 2018-2022.\nТиббий лицензия № 27989012, янгиланган куни 09.03.2021г.


Ичимдаги гаплар... Бизни жамоани қайтариб беринг! / CHAMPIONAT.asia\n21:50"Ливерпуль" Старрижни қанчага сотмоқчилигини маълум қилди 1 21:45Испания. "Реал" - "Депортиво. LIVE ҳисоб 119 21:40ЎФФ президенти Флорентино Перес билан учрашувда + ФОТО 16 21:22Германия. Олтита гол киритилган ўйинда "Бавария" ғалаба қозонди 12 21:10"Роналду тарихдаги энг зўри эмас" 73 21:00АПЛ. "Саутгемптон" - "Тоттенхэм". LIVE ҳисоб 5 20:54"Насаф" тожикистонлик футболчининг дубли туфайли Ироқнинг тўрт карра чемпионини мағлуб этди 37 20:22Диего Коста 10 кун футбол ўйнай олмайди 2 20:00Футболчини "Гарри Поттер" ҳақидаги фильмга таклиф қилишган экан 6 19:44Депай: "Манчестер"дан кетиш тўғри қарор эди" 4 19:29Испания. "Реал" - "Депортиво". Бошланғич таркиблар маълум 41 19:16“Локомотив” Дубайдаги сўнгги назорат ўйинини “Краснодар”га қарши ўтказади 11 19:06Насри АПЛга қайтиши мумкин 3 19:00“Келажагимиз умидлари” фестивали Фарғонада қандай кечмоқда? 6 18:52АГМК Землянухин ва Тандирга жавоб берди 16\nИчимдаги гаплар... Бизни жамоани қайтариб беринг!\nМана яқинда навбатдаги Ўзбекистон чемпионати ўйинлари якунланди. Бир амаллаб тугатиб олдик десак тўғри бўлади.\nБу мавсум “Қизилқум” жамоаси ва унинг мухлислари учун қониқарсиз мавсум бўлди. Тўғри, ҳеч ким “Қизилқум”дан медаллар учун курашишни кутмаганди, лекин бу даражада ёмон натижалар кутишмаганди. Ўз вақтида бронза медал соҳиби бўлган “Қизилқум”нинг охирги ўринларда юриши биз учун ачинарли ҳол бўлди. Зарафшон шаҳридан ҳам анча кучли футболчилар етишиб чиққан. Владислав Кирян, Алексей Николаев, Дмитрий Кузин, Ренат Байрамов бунга мисол бўла олади. Сергей Дуб, Марсель Индиатулин, Спартак Муртазоев, Мирзакамол Камолов, Суннатилло Мамадалиев, Виктор Карпенко, Владимир Шишелов, Шерзод Каримов ҳам айнан “Қизилқум”да ўйнаган пайтлари халққа танилган эди. Афсус, олдинги “Қизилқум” билан ҳозирги “Қизилқум”ни солиштириб бўлмайди. Майли, биз шунга ҳам рози эдик, лекин…\nШу мавсумнинг 2-даврасини “Қизилқум” Зарафшонда эмас, Навоий шаҳрида ўтказди. Сабаби эса стадион реконструкция қилинишини ва “Қизилқум” яна Зарафшонга қайтишини айтишганди. Бу хабарни эшитиб бошида хурсанд бўлгандик. Навоийдаги ўйинларга бориш учун биз мухлисларга автобус ажратилиши ҳам айтилди. “Насаф” билан ўйинга замонавий “Мерседез” автобуси ажратилди. “Локомотив” билан ўйинга эса ўша автобус “Отайўл”га айланиб қолди. Майли, бунга эътирозимиз йўқ, лекин реконструкция ишлари-чи? Қайта таъмирлаш битганча дейишганди, лекин бу гапга 6-7 ой бўлибди-ки, лекин ҳали таъмирлаш ишларидан дарак йўқ. Ҳар куни ишга кетаётганда қараб ўтаман лекин бирор марта таъмирлаш бўлаётганини кўрмадим. Ичимда балки кечаси ишлаётгандир-да деб қўяман. Сиз айтишингиз мумкин, балки энди бошланар деб.\nЗарафшон шаҳрида ёзи жуда иссиқ, қиши жуда совуқ бўлади. Бунақа совуқ кўчада туришни ўзи бўлмайди. 6 ой ичда бошланмаган реконструкция ишлари энди бошланишига ишониш қийин. Бу билан бизга янги стадион керак демоқчи эмасман. Бизни ёш болаларча аҳмоқ қилмасдан, рост гапни айтишни, “Қизилқум”ни яна Зарафшон шаҳрига қайтаришларини хоҳлайман. Тўғри, стадиондаги айрим муаммолар талабга жавоб бермас, лекин Навоийдаги “Сўғдиёна” стадиони нимаси билан талабга жавоб берар экан? Томошабин кўп келишини ҳисобга олмасак, бу икки стадион бир хил даражада-ку! Зарафшондаги клуб базасига гап бўлиши мумкин эмас, ҳамма шароитлар бор. Бунақа база Навоий шаҳрида борми-йўқми билмадим.\nКейин ҳамма Навоийда кўп томошабин тушишини айтяпти. Ўша одамларга савол бергим келади: Навоийни аҳолиси қанча-ю Зарафшонники қанча? Тошкентнинг битта кварталича келадиган бу шаҳар учун 3-4 минг одам жуда ёмон натижа эмас-ку. Ўша 3-4 минг томошабинни пойтахт жамоалари ҳам йиға олмайди-ку ахир! Қани ўйиннинг қоқ туш пайти эмас, 17:00 ёки 18:00 га қўйишсин-чи 4-5 минг одам кирмас эканми? Менимча, “Қизилқум”ни Навоий шаҳрига кўчиришмоқчи. Қизиқ, бунақаси фақат бизда бўлса керак. Бир шаҳар жамоасини бошқа шаҳарга ўтказиб юборишса-я. Зарафшон шаҳридаги футбол муҳлислари бунга норози бўлишмоқда. Яқинда Мираброр Усмоновга ҳам хат жўнатмоқчи бўлгандик. Чунки биз индамасдан қараб ўтирмоқчи эмасмиз. Мана бу йил “Зарафшон-ПФК” жамоаси 1-лигада 3-ўринни эгаллади. Янги мавсумда ўша таркибни сақлаб қолиб яна озгина ҳаракат қилинса, олий лигага ҳам чиқишлари мумкин-ку? Олий лигада Навоий дербисини қанча-қанча одамлар соғинган ахир. Нима учун айнан “Қизилқум”ни тортиб олишлари керак. Ҳамма стадиондаги реконструкция ишларини сўрамоқда, ҳамма билиши учун стадионнинг ҳозирги аҳволини расмга тушириб сизларга жўнатишга қарор қилдим. Расмларни томоша қилиб, бир ўйлаб кўринг-чи биз зарафшонликлар шунга лойиқмизми? “Қизилқум”ни Навоийга кўчириш адолатданми?\nЯқинда “Қизилқум” раҳбатиятидан бири ўз интервьюсида Зарафшондаги стадион таъмирланаётгани борасида айтиб ўтибди. Унда қаранг-чи бу стадион таъмирланяптимикин?\n“Қизилқум” - Зарафшон шаҳриники ва Зарафшонда қолиши шарт. Ахир бекорга биз қуйидаги гапни 10-12 йилдан бери айтмаймиз:\nЗарафшон - менинг шаҳрим,\n“Қизилқум” - менинг жамоам.\nЁки энди ўзгартирамизми:\nНавоий - менинг шаҳрим,\n“Қизилқум” - менинг жамоам, деб\nХуллас, бизга жонажон жамоамиз “Қизилқум”ни қайтаринг. Бизга “Қизилқум” керак. Майли 1-лигада ўйнаса ҳам, лекин бизга асл “Қизилқум”ни қайтаринг. Сизларга жамоа керак бўлса, ўзларингиз бунёд этинг.\nЗарафшон шаҳридан championat.asia сайти учун.


26 ноябр 2020, Тошкент вақти: 09:32\nМиромон Мирзиёев номли Зомин туман тиббиёт бирлашмаси\nЖиззах вилояти Зомин туман тиббиёт бирлашмасининг тез тиббий ёрдам шохобчаларида ишлайдиган 30 нафардан ортиқ ҳамшира, дори тахловчи, санитарка ва диспетчер 18 июнь куни туман Халқ қабулхонасига бориб, ишдан ноқонуний бўшатилаётганига қарши норозилик билдирди.\nЎтган йилнинг ноябрида иш бошлаган бу тиббиёт ходимлари, бирлашма раҳбарларини коррупцияда айблаб, аризаларини халқ қабулхонасига топширган.\nТиббиёт бирлашмаси раҳбари ходимларнинг Халқ қабулхонасига шикоят қилиб борганини тасдиқлар экан, уларнинг ёппасига қисқартирилаётганини инкор қилди.\nЎзбекистон президенти Шавкат Мирзиёевнинг отаси Миромон Мирзиёев номига қўйилган Зомин тиббиёт бирлашмасининг ўттиздан ортиқ ходими 18 июн куни туман халқ қабулхонасига арз қилиб боргани ҳақида, исми сир қолишини сўраган шикоятчилардан бири Озодликка хабар қилди:\n“Ўтган йилнинг ноябр - декабр ойида Зомин тумани қишлоқларида тез ёрдам шохобчалари ташкил этилиб, ҳамшира, санитарка, диспетчер, дори тахловчи штатларига 103 нафар одам ишга олинган эди. Энди эса штат қисқаряпти деб, бизни ишдан бўшатишмоқчи. Ҳаммага огоҳлантириш мактублари берилган. Бу ходимларнинг аксарияти ишга кириш учун бир миллион сўмдан уч миллион сўмгача пора беришга мажбур бўлганини Халқ қабулхонасидаги мулозимларга айтишди. Улар бу гапларнинг ҳаммасини видеога олиб Тошкентга юборишларини ва у ердан бу муаммони ўргангани махсус комиссия келишини айтгандан сўнг, аёллар тарқади”.\nНорозилик билдирган ходимлардан бирининг мактуби\nИш берувчининг ташаббуси билан меҳнат шартномаси бекор қилинаётгани ҳақида огоҳлантириш хати олган ҳамшира Ҳилола Кубаеванинг Озодликка айтишича, халқ қабулхонасида барча аёллар ўз ҳақ-ҳуқуқларини талаб қилган:\n“Сешанба куни мен ишда эдим. Ишдан бўшатилаётган ходимлар Халқ қабулхонасига боришганда мени ҳам чақиришди. Борсам ишчиларимиз ишга кириш учун пора беришга мажбур бўлишганини, лекин беш-олти ой ишламай ишдан бўшатилаётгани ҳақида куйиб гапираётган экан. Биз ҳам гапирдик”\nҲилола Кубаеванинг айтишича, норозилик билдирган аёлларга тиббиёт бирлашмаси мулозимлари қаттиқ босим ўтказган:\n“Кеча Халқ қабулхонасига бориб, олинган видеодан нусха беришни талаб қилдим, Тошкентга юборганмиз деб, беришмади. Икки ходимнинг аризасидан нусха олиб келдим. Бугун эса ўша норозилик билдирган ҳамкасбларим телефон қилиб, бизни бошқа безовта қилманг, ишдан ҳайдаса ҳам розимиз, тинч қўйишса бўлди, дейишяпти. Мен эса охиригача бораман. Менку пора бермай халқ қабулхонаси орқали ишга кирганман, лекин ўша куни ўнлаб аёллар коррупция тиббиёт бирлашмасида чуқур илдиз отиб кетгани ҳақида мулозимларга айтишди. Тошкентдан махсус комиссия келсин, адолатли текширсин, буларнинг ҳамма найранглари фош бўлади”.\nЗомин тиббиёт бирлашмаси раҳбари имзоси билан ходимга юборилган огоҳлантириш хати\nОзодлик олган маълумотга кўра, ходимлар норозилигидан сўнг бирлашма кадрлар бўлими бошлиғи, катта ҳамшира ва бошқа мулозимлар норозиликка чиққан ҳар бир ходимнинг уйига бориб, уни даъволаридан воз кечишини талаб қилган:\n“Агар пора берганман десаларинг, ўзларинг ҳам қамаласизлар, яхшиси аризаларингни қайтариб олинглар, деб эрларимиз, оталаримиз орқали босим ўтказяпти”, деди исми сир қолишини сўраган ҳамширалардан бири.\nИшдан ҳайдалишидан чўчиб, исми сир қолишини сўраган бирлашма шифокорларидан бирининг айтишича, агар ҳақиқатан ҳам холис комиссия президент отаси номидаги тиббиёт бирлашмасини текшириб чиқса, кўп адолатсизликлар намоён бўлади:\n“Бу бирлашмадаги адолатсизликларни санаб адоғига етолмайсиз. Касалларнинг озиқ-овқат таъминотидаги ўғирликлар, “ўлик штатлар”, моддий ёрдамларнинг асл эгаларига етиб бормаётгани, мукофотларнинг фақат раҳбарларнинг яқин одамларига берилаётгани, буларнинг ҳаммаси холис ревизия қилинса, кўп нарса чиқиб келади”.\nЗомин тумани тиббиёт бирлашмаси бош врачи Рустам Ибрагимов Озодлик билан суҳбатда ходимларнинг Халқ қабулхонасига арз қилиб борганини тасдиқлар экан, буни англашилмовчилик деб атади:\n- Ходимларнинг ишдан бўшатилиши деган гап йўқ. Буларнинг қабулхонага боргани, қандайдир ноқонуний агитация бўлган. Бир аёл агитация қилган. Бугун ҳам бориб ўша аёллар билан гаплашдик, улар ўша аёл айтгани учун бордик, кейин видеога олиб гапиртирмоқчи бўлганда биз кетдик, дейишди. Ҳаммаси ойлигини олиб, ишлаб юрибди. Тез тиббий ёрдам шохобчаларида фақат дори тахловчи ва диспетчер штатлари масаласи бўлиб турибди. Масалан, дорини ҳар ким ҳам тахлай оладику. Биз тез тиббий ёрдамни марказлаштираётганимиз учун диспетчер масаласи ҳам бор. Лекин бу ходимларга бошқа жойдан иш топиб беришга ҳаракат қиламиз.\nБош врач ходимларнинг коррупция ҳақидаги иддаоларига мужмал жавоб берди:\n“Ҳар бир ходим мендан ташқари профсоюз, тез ёрдам бўлими бошлиғи, юрист, кадрлар бўлими бошлиғи ва ўша ходимнинг бирор яқини иштирок этган имтиҳонда танлаб олинади. Масалан бешта даъвогар бўлса, энг яхшиси олинади. Яна энди. Қандай ўйинлар бўлган, мен билмайман. Мен ўзимни оқламоқчи эмасман, лекин коррупция борлигини кузатмаганман”\nБош врач ҳеч бир ходимга огоҳлантириш мактуби юборилмаганини айтди.\nСамарқандда чақалоғи ўлган яна бир ота: Аросатда қолдик, қизимиз тирикмикин?!\nПрезидентнинг қариндошига тегишли қурилишда ўзбек муҳожирлари жароҳатланди (ВИДЕО)


Ўзбекистонда наслли ва спорт отларига паспорт берилади\n“От паспорти”ни расмийлаштириш учун от эгасининг ўз маблағлари ҳисобидан энг кам ойлик иш ҳақининг беш баравари миқдорида тўлов тўланади.\nТОШКЕНТ, 13 мар — Sputnik. Ҳукуматнинг 2019 йил 12 мартдаги қарори билан Наслли ва спорт отларига “От паспорти”ни бериш тартиби тўғрисидаги низом тасдиқланди. Бу ҳақда “Ҳуқуқий ахборот” Telegram-канали хабар қилди.\nЎзбекистонда болалар от спорти мактаблари ташкил этилади\nНизомга мувофиқ, “От паспорти” от эгасининг хоҳишига кўра берилади.\nНаслли ва спорт отларининг аукционларда, кўргазмаларда, миллий ва классик от спорти ўйинларида, спорт мусобақаларида иштирок этиши, шунингдек, отлардан хизмат отлари сифатида фойдаланиш ушбу паспорт мавжуд бўлган тақдирдагина амалга оширилади.\nНаслли ва спорт отлари тўғрисидаги маълумотлар базасини шакллантириб бориш ва наслли отларнинг Давлат наслчилик китобини юритиш Ўзбекистон йилқичилик ва от спорти федерацияси томонидан амалга оширилади.\nТўланган тўлов Йилқичилик ва от спортини қўллаб-қувватлаш ва ривожлантириш жамғармасига йўналтирилади.\nМазкур паспорт федерация буюртманомасига асосан тайёрланади ҳамда наслли ва спорт отларининг бутун умри давомида амал қилади.\n“От паспорти” 10 иш кунида расмийлаштирилади ва от эгасига тақдим этилади.\nТуркиядаги ресторанда официант-роботлар пайдо бўлди\nАнтарктидада "йўқолган" ғор топилди: кашфиёт олимларни ҳайратда қолдирди


Ўзбекистонда ОИТС билан касалланганлар сони маълум қилинди — Nargis.uz\nХалқаро ОИТСга қарши кураш куни муносабати билан Республика ОИТСга қарши кураш маркази директори, профессор Нурмат Отабеков Ўзбекистондаги бугунги ҳолат ҳақида маълумот берди. Унинг маълум қилишича, ОИТСга чалинганлар сонини ва бу касаллик билан боғлиқ эпидемиологик ҳолатни баҳолашда ҳар 100 минг киши ҳисобига тўғри келадиган касалланганлар сони олинади.\nОтабековнинг сўзларига кўра, бу борада Ўзбекистондаги ҳолат бирмунча барқарордир. Ҳозирда, Ўзбекистонда ҳар 100 минг аҳолидан 102 киши ушбу юқумли касалликка чалинган. Бу Ўзбекистонда тахминан 32 минг 500 атрофида ОИТС/ОИВ билан хасталанган бемор борлигини билдиради (тахминий ҳисоб таҳририятники). Қиёслаш учун айтиладиган бўлса, Россияда бу рақам 500 ни, Украинада 280 дан ортиқни ташкил этади.\nШу билан бирга, Отабеков Ўзбекистонда ушбу касалликни аниқлаш борасида қандай ишлар олиб борилаётгани юзасидан ҳам маълумотлар берди. Унинг айтишича, ҳар йили Ўзбекистон аҳолисининг салкам 11 фоизи, яъни 3,4 млн киши ОИТС/ОИВ таҳлилидан ўтади. Бунда хорижий мамлакатларда бўлиб келган ўзбекистонликлар орасида ушбу касалликни юқтириш ҳолатлари тобора кўпаймоқда. Отабеков қайд этганидек, ҳар йили текширилаётганларнинг 300 мингдан ортиғи хорижда бўлиб қайтаётганлар бўлса, уларнинг касалликка чалинганларининг 75-80 фоизи ОИВни жинсий йўл билан юқтирмоқда.\n“Ўзбекистонда, — дейди Нурмат Отабеков, — шу йиллар мобайнида ОИТС/ОИВга қарши кураш мақсадида 3 марта янги таҳрирдаги қонун, 3 марта стратегик дастур ва 3 марта давлат дастурлари қабул қилиниб, муваффақиятли амалга оширилган. Бунинг учун давлат бюджетидан 40 млн доллар, бошқа хорижий грантлар асосида 100 млн доллардан ортиқ маблағ сарфланган. Шунга кўра, парентрал юқиш ҳолатлари (тиббий муолажа орқали) кескин камайишига эришилган. Бундан ташқари, ОИТС билан касалланган онадан болага юқиш ҳолати камайган. Бугунги кунда шу каби оналардан дунёга келаётган чақалоқларнинг 99,7 фоизи соғломдир. Бироқ сўнгги 10 йилда жинсий йўл билан ушбу касалликни юқтириш ҳолатлари 7 бараварга ошган”.


Наманганда қайси тизимга неча миллион доллардан ажратилиши маълум қилинди - Namanganliklar.uz\nНаманганда қайси тизимга неча миллион доллардан ажратилиши маълум қилинди\nПрезидент Шавкат Мирзиёев айни вақтда Наманган вилоят фаоллар йиғилишида иштирок этмоқда. Mаълум қилинишича, вилоятда ижтимоий-иқтисодий ҳолатни яхшилаш учун бир қатор чора-тадбирлар кўрилади.\nХусусан, Наманган вилояти учун қўшимча равишда Тикланиш ва тараққиёт жамғармасидан 60 миллион доллар ажратилади. Наманган шаҳрининг иссиқлик тизими 15 млн. доллар эвазига қайта қурилса, эски шаҳар инфраструктурасини яхшилаш, аҳоли бандлигини таъминлаш, шаҳардаги Янгиариқ, Шимолий Фарғона каналлари ва Намангансой қирғоқларини ободонлаштиришга 10 млн. доллар берилади.\nкичик ва ёшлар саноат зоналарини ривожлантиришга 5 млн. доллар,\nички ва зиёрат туризмини ривожлантиришга 5 млн. доллар,\n«маҳаллабай» ишлаш орқали аниқланган драйвер лойиҳаларни молиялаштиришга 10 млн. доллар,\nлимончиликни ривожлантиришга 10 млн. доллар,\nкредитларнинг фоиз тўловларини бир қисмини қоплашга 5 млн. доллар йўналтирилади.\n«Маҳаллабай» ишлаш тизимида яна бир муҳим масала бу секторларнинг жавобгарлиги ва масъулиятидир. Агар сектор раҳбарлари юқорида айтилган ишларни тўғри ташкил этса, Наманган вилоятида умуман камбағаллик бўлмайди», — деди Шавкат Мирзиёев.\n5 688 Ko'rishlar\nМашҳур андроид-илова хавфли экан. Ўчириб ташланг!\n2020 йилда ЙТҲларда қанча одам вафот этгани маълум қилинди


Биз бахтли элмиз\nҚозоқ давлатчилиги ташкил топган даврдан бери элни доно ва ақлли шахслар бошқарган. Хонлар ўз даврида тарқоқ халқни бир байроқ остида бирлаштиришни орзу қилишган. Ота-боболаримизнинг бу азалий орзуси том маънода мустақиллик йилларида тўлиқ амалга ошди, десак, муболаға бўлмас. Бунда сўзсиз, Миллат етакчиси, Тўнғич Президентимиз Нурсултан Назарбаевнинг хизматлари беқиёсдир.\nКамина кўп йиллар маориф соҳасида фаолият кўрсатдим, кейинчалик ижро идораларида нуфузли лавозимларда хизмат қилдим. Демоқчиманки, умрим мобайнида ёшлар тарбияси борасида озми-кўпми тажриба тўпладим, юрт кезиб, яхши-ёмонни ажрата оладиган бўлдим. Шуни ишонч билан айта оламанки, ҳозирги кунда дунёда Элбошимиздек оқилу, доно, донишманд инсон йўқ. Бу сўзларни кимларгадир яхши кўриниш ёхуд олқиш олиш учун эмас, чин кўнгилдан айтаяпман.\nМустақилликнинг дастлабки оғир даврларини бир эслайлик. Айримлар эртанги кунимизга ишончсизлик билан қарашарди. Давлат раҳбарининг оқилона ва узоқни кўзловчи, истиқболли сиёсати туфайли элимиз тарихан қисқа фурсат мобайнида тараққий этган давлатлар қаторидан жой олди.\nТаъкидлаш жоизки, мамлакатимиз обрўсини оламга ёяадиган турли миллатлараро, конфессиялараро халқаро учрашувлар ўтказилаяпти, энг муҳими, турли этнослар ҳамжиҳатлигини сақлаб, уларнинг тили, маданияти ва санъатини тараққий эттиришни бош мақсад қилиб қўйган Қозоғистон халқи Ассамблеяси ташкил топди. Н. Назарбаевнинг азалий мақсади турли этнослар тотувлигини таъминлаб, ёшларга тўлақонли таълим-тарбия бериш орқали рақобатбардош кадрлар тайёрлаш, пировардида халқнинг турмуш шароитини яхшилаш, қолаверса, жаҳон ҳамжамиятида мустақил Қозоғистоннинг обрў-эътиборини орттириш эди.\nУнга эришиш учун кўп машаққат чекиш кераклигини ҳам яхши биларди. Ва бунга эришишнинг йўлини ёзган ҳар бир Мактуб ва мақоласида батафсил баён қилди. Унда ҳар бир қозоғистонлик моддий жиҳатдан бой бўлиши баробарида маънавий баркамолликка эришиши, бунинг учун киндик қони томган заминни севиши, ардоқлаши, ота-боболар қолдирган бой маданий меросни кўз қорачиғидай сақлаши зарурлиги жиддий уқтирилган.\nЎзим Элбошимиз билан тўрт маротаба учрашишга муяссар бўлдим. Президентимиз глобал масалалар билан нечоғлик банд бўлишига қарамай, оддий халқ билан самимий, дилдан суҳбат қура олади. Унинг камтарин, хушфеъл инсон эканига шахсан гувоҳман.\nЖорий йилнинг Қозоғистонда Ўзбекистон йили, деб эълон қилиниши ўзбек этноси вакили сифатида мени ҳам беҳад қувонтирди. Чунки бу икки халқ аслида бир отанинг фарзандларидир. Сўзи ҳам, дили ҳам, тақдири ҳам туташ. Бозорию, мозори бир халқлар азалдан бир-бирларини эъзозлаган, қадр тутган. Бунга буюк қозоқ адиби Сабит Муқанов билан оташин ўзбек шоири Ғафур Ғуломнинг дўстлиги яққол мисолдир. Икки қардош давлат орасида чегаралар очилгач, ўзаро борди-келди янги босқичга кўтарилди. Май ойида юртимизга Ўзбек миллий драма театри жамоасининг ташриф буюрди. Келаси йил эса Ўзбекистонда Қозоғистон йили, нишонланади. Демак, ўзаро дўстона мулоқотларимиз бардавом бўлиши аниқ!\nМавриди келганда яна бир масалани тилга олмоқчиман. Давлат раҳбари доно ва узоқни кўзловчи сиёсатчи сифатида жаҳонда юз бераётган халқаро вазиятни ҳам диққат билан кузатиб бормоқда. Маълумки, Сурияда кўпдан бери фуқаролар уруши давом этмоқда. Н. Назарбаевнинг бу можарони тинч йўл билан ҳал қилиш мақсадида Россия Федерацияси Президенти В. Путин билан мулоқот қилгани ҳам унинг жаҳонда тинчликни сақлаш учун қанчалик жон куйдираётганини далиллайди.\nБир сўз билан айтганда, биз бахтли халқмиз. Зеро, тақдир бизга Нурсултан Абишули Назарбаевдай доно, оташқалб Элбошини муносиб кўрди. Эндиги мақсад Давлат раҳбарининг ҳар бир ғоясини тўлиқ қўллаб-қувватлаш ва ҳар кимнинг ўз вазифасига ҳалол ёндашишидир.\nКаримжон ЮСВАЛИЕВ, Сайрам туманининг фахрий фуқароси, Қозоғистон халқ таълими аълочиси, 2018-07-05, 12:09 323


''Туркистонни кўргим келади!''\nТуркистон шаҳрида сайёҳликни ривожлантириш мақсадида вилоят ҳокимлиги ва «Turkistan» телеканали ташаббуси ила “Туркистонни кўргим келади!” танлови бошланди. Лойиҳанинг бош мақсади – қадимий ва навқирон Туркистонни яхшироқ танитиш. Шунингдек, Туркистон вилояти ташкил этилганига 4 йил тўлиши муносабати билан минтақанинг сайёҳлик салоҳияти ортганлигини намойиш этиш. Бу ҳақда “Turkistan Media Holding” МЧБ раҳбари Жанахмет Ағибаев маълум қилди.\nТанлов уч босқичдан иборат. Саралаш босқичида иштирок этишни истаган фуқаро қайси шаҳардан эканлигини маълум қилиб, Туркистонни нима учун кўргиси келаётгани ҳақида 1 дақиқали видеоролик тайёрлаб, ўзининг Instagram саҳифасида #туркистонникўргимкелади хештеги билан пост эълон қилиши зарур. Ғолиблар baiqau.turkistan.tv сайтида томошабинларнинг овоз бериши орқали аниқланади. Шу сабабли видеосини эълон қилган иштирокчи baiqau.turkistan.tv сайтига кириб, рўйхатдан ўтиши шарт. Энг қизиқарли видеоролик тайёрлаган 5 иштирокчи Туркистонга йўлланма олади. Биринчи босқичдан ўтган 5 номзоднинг барча харажатлари ташкилотчилар томонидан қопланади.\nДастлабки саралаш босқичидан ўтган 5 киши Туркистонга келиб, саёҳат қилган жойлари тўғрисида видеоролик тайёрлайди. Ғолибларни махсус комиссия аниқлайди.\n«Туркистонни кўргим келади!» лойиҳаси «Turkistan» телеканали ва унга тегишли барча ижтимоий тармоқларда эълон қилинади.\nВилоят минтақавий алоқалар хизмати, 2022-06-21, 01:28 57


12та маслаҳат: тухумни тўғри пиширамиз | LifeHaq.uz\nТухумли таомлар тайёрланишини янада осон, тез ва ёқимли қиладиган усуллар.\n1. Нисбатан эскироқ тухумларни тайёрланг\n“Ҳозиргина товуқ остидан олинган” тухумларни пиширсангиз, уларни тозалаш жуда қийин бўлади. Улар қанча кўп (албатта, сақлаш муддати чегарасида) музлатгичда турган бўлса, пиширгандан кейин уларни пўстидан тозалаш шунча осон бўлади.\nТухумларнинг янгилигини баҳолаш учун қадоқлаш муддатига эътибор беринг: албатта, бу маҳсулотнинг ёшини аниқлашнинг юз фоизли бўлмаса-да, нисбатан аниқ усули.\n2. Тухумларни музлатгичдан олинг\nГаз плитаси олдида сонияларни санаб турсангиз ҳам, доим уч дақиқадан сўнг чала пишган, беш дақиқа ўтгач эса яхши пишган тухумга эга бўлавермайсиз. Кўп нарса маҳсулотнинг дастлабки ҳароратига боғлиқ. Тухумларни музлатгичдан олган заҳоти пиширинг, шунда керакли натижага эришиш имкони ортади.\n3. Тухумлар учун музли ванна қилинг\nҲозиргина пиширилган тухумларни муздек сувга солсангиз, уларни тозалаш жуда осон бўлади: улар пўстидан деярли сакраб чиқади.\n4. Сув солинган банкадан фойдаланинг\nЎртача банканинг учдан бир қисмини сув билан тўлдириб, ичига тухумни солинг ва устини ёпиб, силкитинг. Сўнгра қопқоқни очиб, банка ичидаги идишга тўкинг: тухум пўсти сув билан бирга тушади, банка тагида эса тоза тухум қолади.\n5. Тухумни стол устида думалатинг\nПиширилган тухумни синдириб, сўнгра аста кафт билан бостирган ҳолда стол устида думалатсангиз, пўсти осон артилади.\nТухумни пашот усулида тайёрлаш\n6. Тухумларни алоҳида идишга чақинг\nЭнг янги тухумларни олиб, уларни қайноқ сувга солишдан аввал биттадан алоҳида идишга чақинг. Бу усул тухумни эҳтиёткорлик билан сувга солиш ва бутунлигини сақлаш имконини беради.\n7. Кастрюль ичида пўртана ҳосил қилинг\nТухум оқи ва сариғи идиш ичида оқиб кетмаслиги учун, қошиқ билан қайнаётган сувда пўртана ҳосил қилинг ва тухумни аста унинг марказига солинг.\n8. Тухумни пўсти ичида аввалдан иситинг\nТухум бутун бўлиб қолиши учун машҳур ошпаз Жулия Чайлднинг маслаҳатини қўллаш мумкин. Тухумни пўсти билан қайнаётган сувга 10 сонияга солинг ва шундан кейингина уни идиш четига чақинг. Бундай усул мукаммал шаклдаги пашотни ҳосил қилади.\n9. Оловни пасайтиринг\nҚовурилган тухум қаттиқ бўлиб қолмаслиги ва куйиб кетмаслиги учун товани қаттиқ қиздирманг. Сокин оловда тухум оқи оппоқ, сариғи – ёрқин, таом эса – нафис ва юмшоқ бўлиб чиқади. Агар омлет жигарранг қарсилдоқ бўлишини ёқтирсангиз, плитани баланд оловга ёқинг.\n10. Куйишга қарши қопламани танланг\nКуйишга қарши қопламали това кўплаб таомлар учун керак бўлади, аммо тухум қовуриш учун жуда қўл келади. Таом, ҳаттоки ёғсиз ҳам, това тубига ёпишиб қолмайди ва мукаммал айлана шаклида қовурилган тухумни ликопчага соласиз.\n11. Омлетни сузгичдан ўтказинг\nНафис омлет пиширмоқчи бўлсангиз, тухумларни кўпиртириб, сузгичдан ўтказинг. Шунда омлетнинг бир меъёрийлигини бузадиган тухум оқининг яхши кўпирмаган бўлаклари, сариқ қобиқ парчалари ва бошқа аралашмалардан халос бўласиз.\n12. Товани газ плитасидан ўз вақтида олинг\nТухумлар жуда узоқ вақт тайёрланса, нозиклигини йўқотади. Товани оловдан таом охиригача тайёр бўлишига бироз вақт қолганида олинг. Тухумлар маромида тайёр бўлиши учун идишнинг иссиқлиги етарли бўлади.\n12/02/2021 09:05:00 37 0 Манба: lifehacker.ru


Қирғиз-қозоқ чегарасидан мол олиб ўтиш ҳали ҳам муаммолигича қолмоқда\n17 январ 2021, Тошкент вақти: 23:40\nҚирғизистонлик тадбиркорлар мамлакат Евросиё иқтисодий иттифоқига киришидан аввал йиғиб қўйган Хитой молларини сотиш йўлларини излаяптилар. Тадбиркорлар Қирғизистон 12 август куни иттифоққа тўла қўшилган бўлса-да, ўз молларини Қозоғистонга олиб ўтолмаётганликларидан шикоят қилмоқдалар.\n“Қирғизистон Евросиё иқтисодий иттифоқига қўшилгач, нарх кўтарилади” дея Хитой молларини йиғиб олган айрим тадбиркорлар эндиликда нима қилишларини билмай бошлари қотган. Уларнинг бири Асқат Усенов Бишкекдаги “Дўрдўй” бозорида кийим-кечак сотади. Асқатнинг айтишича, ҳозир тадбиркорлар Қозоғистон ва Россияга мол чиқаролмай ҳалак.\n- “Иттифоққа кирсак, савдо-сотиқ жонланади”, деган умид бор эди. Бироқ аксинча бўлаяпти. Савдо умуман тўхтади. Аввал олиб келган молларимизни ўтказа олмаяпмиз. Россия ва Қозоғистондан харидорлар келмаяпти. Улар учун чегарадан мол олиб ўтиш қийинлашди, - дейди тадбиркор.\nҚирғизистонлик тадбиркорлар Қозоғистон чегарачилари молларни чегарадан ўтказишда текширувни янада кучайтирганидан норози. Бунинг оқибатида икки давлат чегарасида йўловчилар ва автомобиллар тиқилинчи пайдо бўлмоқда.\nҚирғизистон Иқтисодиёт вазирлиги, агар Қозоғистон Евросиё иқтисодий иттифоқи шартномасида кўрсатилган молларни чегарадан бож тўловисиз, эркин ўтишини таъминламаса, норозилик нотаси юборилишини билдирди.\n- Евросиё иқтисодий иттифоқига қўшилгунча Қирғизистонга келган моллар Қозоғистон, Россияга ҳеч қанақа қўшимча тўловларсиз чиқарилади. Бундан кейин Хитой ёки Евросиё иқтисодий иттифоқидан ташқари мамлакатлардан кирган молларга иттифоқнинг ягона божхона солиғи олинади. Божхона солиқлари молларнинг турига қараб белгиланган. Жами бўлиб 13 мингга яқин тижорат моли турлари бор, - дейди Иқтисодиёт вазирлиги солиқ сиёсати бўлими раҳбари Талайбек Бекташев.\nАввал Қирғизистонга Хитой, Туркия каби мамлакатлардан олиб келинган молларнинг килограммига 35-50 цент атрофида солиқ олинган бўлса, Қирғизистон Евросиё иқтисодий иттифоқига қўшилгач, божхона тўлови 2 долларга етди. Мутахассисларга кўра, шу сабабли Хитой моллари нархи ҳам бундан буён икки-уч баробар қимматлаши мумкин.\nЁш тадбиркорлар бирлашмаси раҳбари Руслан Акматбек фикрича, Қирғизистон Евросиё иқтисодий иттифоқига қўшилгач, реэкспорт озайиши мумкин, бироқ тўхтамайди.\n- Қўшни Қозоғистон Евросиё иқтисодий иттифоқига қўшилганидан кейин бож тўловларини йўқ қилади дейиш тўғри бўлмайди. Негаки уларнинг солиқ, божхона тизими бошқача. Бу схемалар уларга фойда олиб келаётгандан кейин маълум бир вақтгача сақланиб қолаверади. Ҳеч ким келаётган фойдадан воз кечгиси келмайди-да. Шу сабабли савдогарларимиз молларини ўтказолмай қийналмоқда. Хитой моллари қимматлаши ҳам турган гап. Лекин бож тўлови қимматласа ҳам Евросиё иқтисодий иттифоқи мамлакатларига Хитой моллари биз орқали ўтади, -дейди Руслан Акматбек.\nЭслатиб ўтамиз, Қирғизистон шу йилнинг 12 августидан бошлаб Евросиё иқтисодий иттифоқига тўла аъзо бўлди. Шу кундан бошлаб қозоқ-қирғиз чегарасида божхона тўсиқлари олиниб, савдо молларини олиб ўтиш эркин юритилиши айтилган.


"Ҳаётимнинг бир куни" танловига юборилган воқеалар\nБарча талабалар қатори мен ҳам ойлик йўл чиптасидан фойдаланардим. Эрталаб ҳамма ўқишга борадиган вақтларда автобус ва трамвайлар жуда тиқилинч бўлиб, тушиб қолмаганимизга шукур қилиб кетаверардик.\nБир куни ҳар доимгидек эрталаб йўлга чиқдим. Сал шошиб тургандим. Чунки биринчи пара дарсга кирадиган ўқитувчимиз қаттиққўл эди.\nАвтобус узоқ куттирмади, лекин салон йўловчилар билан тўла. Нима қилиб бўлса ҳам унга чиқишим керак деб роса ҳаракат қилдим. Орқа эшик олдидан жой топдим. Ўзим-ку ичкарига кириб олдим, аммо сумкамни эшик қисиб, ташқарида қолиб кетди. Устига-устак унинг ранги қизил бўлгани учун кўпчиликнинг эътиборини тез тортади. Агар ҳайдовчи эшикни очса, сумкага қўшилиб ўзим ҳам тушиб кетадигандайман. Йўлда ҳамма менга қарар: кимлардир расмга олиш билан, кимлардир кулиш билан овора. Мен эса нима қилишни билмайман. Шу таҳлит кейинги бекатгача етиб олдим-у, автобусдан тушиб қолдим.\nЕтиб келганимда дарс ҳали бошланмаган эди. Дўстларим билан бироз гаплашган бўлдим. Бир пайт орқа қаторда ўтирган дугоналаримиздан бири телефонини баланд кўтариб, "қаранглар, қаранглар, автобусларга чиқишга ҳам қўрқасан киши” деб қолди. Ҳайрон бўлиб, яқинроқ борсам, ижтимоий тармоқда бўлиб ўтганига ўн дақиқа ҳам бўлмаган воқеанинг расмини жойлаб қўйишибди. Қип-қизил сумкадан суратдаги ўзим эканлигимни танидим. Яхшиям суратда юзим кўринмагани. Бўлмаса ҳамманинг олдида кулгига қолишим тайин эди.\nБир тарафдан интернетнинг тезкорлигидан хурсанд бўлсам, бир тарафдан унинг қаҳрамонига айланиб қолганимдан хафа эдим.\nЎзДЖТУ Халқаро журналистика факултети талабаси.\nБу воқеани устозимиздан эшитгач, бир неча кун шу воқеа таъсирига тушиб қолгандим. Болаликда нималар бўлмайди дейсиз.\nЯқин қариндошларимиздан бири ўғлини уйлантирадиган бўлиб қолди. Ёш эмасмизми, укам иккаламизга тўйга таклифнома тарқатиш вазифаси юкланди. Ҳаммага тарқатиб чиқдиг-у, бир овул нарида яшайдиган холамизникига боргунимизча кун ботиб қолди.\nШунинг учун яқин йўлдан бориб, дарани кесиб ўтмоқчи бўлдик. Бу тарафларни унчалик яхши билмаганим учун атрофга синчиклаб назар ташлаб кетдим. Қоронғилик сабабми, ёки укамнинг хархашаларига андармон бўлибми, билмадим, йўлдан адашиб қолдим. Бу ҳам етмагандай осмонни булут қоплаб, ёмғир ёға бошлади.\nНима қилишимни билмай, ваҳимага тушиб турган пайтим, узоқдан ниманингдир ёруғига кўзим тушиб қолди. Таваккал укамни етаклаб ўша томонга бордим. Баланд дарвозани итариб кўргандим очилмади. Уни бор кучим билан таққилата бошладим, аммо ҳеч қандай жавоб бўлмади.\nСекин бошимни кўтариб, не кўз билан кўрайки, дарвозанинг тепасига "Эски қишлоқ қабристони” деб ёзиб қўйилган экан.\nҚўрққанингда йўлингни ҳам топиб оларкансан. Уйга келдим-у, шу бўйи уч кун кўрпа-тўшак қилиб ётиб қолдим.\nЯна кечикадиган бўлдик\nТушликдан чиқдиг-у, мажлисга кечикмаслик учун дугонам билан такси тўхтатдик.\n– Икки бекат юқорига, уч минг, – дедим нафасимни ростлаб.\n– Кам эмасми, озгина қўшинг, – ҳайдовчи ҳам норозилангандай бўлди.\n– Вой, ҳар куни шу нархга кетамиз-ку!\n– Тўрт минг бўлса олиб кетай.\nБиз ҳам гапимизда туриб олдик. Ундан кейин ҳам бир нечта такси тўхтади. Ҳаммаси тил бириктириб олганми нима бало, битта гапни такрорлашади. Шугина йўлга ҳам фалон сўм дейди уялмай. Жаҳлим жиқиб кетди. Дугонамни қўлидан етаклаб, йўлнинг нариги томонига ўтиб олдим. Зора бу тарафдан арзонроқ олиб кетишса.\nҲали қўл кўтариб улгурмасдан машина ёнимизга келиб тўхтади. Ойнадан эгилиб, энди манзилни тушунтирмоқчи бўлиб тургандим гапим оғзимда қолди.\n– Тўрт минг бўлса ўтиринглар, – деб қолди ҳайдовчи дабдурустдан.\nҲайрон бўлиб, разм солсам, йўлнинг у тарафида тўхтаган таксилардан бири экан. Тавба, агар шу пулни берганимизда ўша тарафдан ҳам ўтираверардик-да. Начора, яна кечикадиган бўлдик.


Эркин микрофон - “Гулнора 1 долларлик иш қилдими?”\n23 октябр 2021, Тошкент вақти: 17:10\nКуни кечаги эшиттиришларимизда Швейцария банкларида Ўзбекистон президенти қизи Гулнора Каримованинг қарийб 700 миллион доллар пули борлиги ва бу ҳақдаги хабар Bilan иқтисодий журналида эълон қилингани ҳақида ҳикоя қилган эдик. Озодликка қўнғироқ қилган тингловчиларимиз бу воқеага ўз муносабатларини билдирдилар.\n- 700 миллион доллар дейилаяпти. 700 миллион доллар эмас ҳеч бўлмаса бир долларлик иш қилибдими у Ўзбекистонда? Ëки ҳозирги аëлларимизга ўхшаб бозорга чиқиб юкларини олдириб қўйибдими бирор марта? Ë пахта терибдими? Бирор иш қилмаган-ку. Қаердан олди шу пулни? 16 миллионни бразилиялик тренерга қандай бераяпти? 16 миллионга 16 та завод ëки фабрика қурса бўларди. Кичкина қизиникини ҳам эшитдик. Биттасининг бир кеча ашула айтишига 125 мингми доллар бериб¸ олиб келтирибди. Халқнинг пули бўлмай кимнинг пули бу? Халқнинг пули, бу. Тилло чиқаëтгани¸ газ чиқаëтгани – ҳаммаси халқники. Халқнинг нарсаларини ўзлаштириб олиб¸ шунча йиққани ҳаëтининг охиригача етмас эканми? Халққа ҳам берсин ахир¸ - дейди сурхондарёлик Шерзод.\n“Бу унинг пули эмас, халқнинг пули!”\nМурод ака: Кеча дастурларингизни эшитган эдим. Гулнора Каримова ҳақида фикрим бор эди. У кишининг ойлик маошларини айта олмайсизми менга?\nОзодлик: Биз билмаймизда буни.\n- Бу қанақаси? Мен вообше ҳайрон қолдим. Ҳаммага ибрат бўлувчи юртбошининг пушти камаридан бўлган Гулнорахон қаердан бунча сармоя тўплаган экан? Мен шунга ҳайрон бўлдимда. Қандай тушуниш мумкин буни? Бирорта соҳада ривожланиш бўлмаса ҳозирги пайтда Ўзбекистонда. Ҳеч вақт ҳалол меҳнат ëки адолатли чора-тадбир орқасидан тўпланган сармоя деб ҳисобламайман уни. Нотўғри йўллар билан тўпланган сармоя деб биламан. Оддий фуқаро сифатида менинг ҳам ҳаққим бор у ерда. Ҳар бир фуқаронинг ҳаққи бор. Ўзбекистон ҳудудида мавжуд бўлган ер ости¸ ер усти бойликларига ҳар бир фуқаронинг ҳаққи бор. Бунча даражага етишига ақл бовар қилмайди¸ - дейди бухоролик Муроджон ака.\n“Тугалланмаган ишқ қиссаси”\nЖиззах вилоятининг Пахтакор туманидан қўнғироқ қилган тингловчимиз Озодлик радиосида эфирга берилган эшиттиришларга ўз муносабатини билдирар экан, ўзининг шу тарихларга ўхшаш тугалланмаган ишқ қиссасини ҳам айтиб берди.\n- Сизларнинг кечаги иккита эшиттиришларингизда менинг фикрим бор эдида. Анави аëлини шарманда қилган қўқонлик борку¸ ўшанга фикрим бор эдида. Эрига берилган жазо¸ эрига умуман жазо берилмаслик керак эдида.\n- Айб аëлнинг ўзидаку. Аëл фоҳишалик қилмаслик керак эди¸ нима қилмаслик керак эди. 14 йил энди слишлом жазода. Иккинчи фикрим Тошкентдаги уч опа-сингил ҳақида эди. Бу опа-сингиллар ҳали ҳаëтда яхши бўлиб кетади. Опа-сингиллар ўкинмаса ҳам бўлади. Менинг ўзимнинг ҳаëтимда ҳам бир воқеа бўлган.\nОзодлик: Нима бўлган?\n- Ëшим 35 га кирди. Тўғриси ҳали уйланмаганман бир қизни деб.\n- Шаҳло исмли қизни мен яхши кўрардимда 1994 йилдан то 2000 йилгача. Бир-биримизни кўрмасак¸ тура олмасдик. Нимаям бўлди¸ одам савдосига дучор бўлиб қолдида бу қиз. Короче катта пулга учиб Дубайга ўтиб кетганда. Дубайга ўтиб кетиб шундан 2004 йилдами ота-онаси бориб олиб келди. Лекин у қиз кўп яшамадида. Бу ерга келиб икки ойлар яшади.\nОзодлик: Кейин нима қилди?\n- Қиз вафот этди.\n- Билмадим энди¸ ўша ëқдан қаттиқ бир нима бўлганда. Касаллик юқтириб келиб. Шунинг учун менга у қиз армон бўлиб қолди. Яхши қиз эди¸ ҳеч нарсага ишонмайдиган қиз эди. Қандайдир шантажчи аëлга дучор бўлиб¸ ўша орқали кетиб қолдида. Менинг ҳаëтимда бўлган воқеа шу. Ҳали ҳам ўшани унута олмай мана ҳалигача уйланмай юрибманда. Бошқа қизни унинг ўрнида қўя олмайман.\nОзодлик: Ҳали ҳам яхши кўрасизми уни?\n- Барибир ўшани унута олмаяпман¸ -дейди жиззахлик тингловчимиз.\n“Президентни ҳадеб ёмонлайверманглар”\nАндижон шаҳридан қўнғироқ қилган тингловчи Набижон ака, радиода берилаётган эшиттиришлардан кўнгли тўлмаётгани ҳақида гапирар экан, Ўзбекистон президентини ҳадеб ёмонлайвермасликни илтимос қилди.\n- Мен ука¸ мана президент тўғрисида битаси гапирди¸ Сурхондарë¸ Қашқадарëдаги айримлар газ¸ сув йўқ бўлса ҳам сизларга жалоба қилаяпти. Мен демоқчиманки¸ мана шу нарсани одамларга айтиб¸ битта-яримта имконият йўқми шуни очсанглар. Аввал шуларга мурожаат қилиб¸ ҳўв бир марта битта ахмоқ "Президентимизнинг ëши ўтиб қолдида. Алмаштирмайдими?" деяпти. Масалан, мен 1967 йилда хизмат қилганман. Масалан, Хрушчëв¸ Брежневлар 70-80-90 га кириб президентлик қилган. Биров уни айб қилмаган. Энди бизнинг подшони нима қилаяпти. Ҳамма ëқ бўлаяпти. Масалан, пахтада унақа¸ бунақа деб гапиришаяпти. Ҳаммаям энди тирикчилик бўладию¸ Ҳиндистонда боласини елкасига солиб¸ куйиб ëниб чой теради тўғрими? Кўрамиз ўша телевизорларда. Энди бизда ëрдамга чиққандир. Чиқмади демаймиз виждонан. Мажбурлаб уни терасан¸ буни терасан деган нарса йўқ. Мана турма тўғрисида синглимни унақа¸ бунақа деб биттаси тунов куни айтаяпти. Одамда салгина инсоф бўлиши керакда ука. Ҳеч қачон бундай мумумкин эмас. Мен бу соҳани жиндай тушунаманда. Демоқчиманки¸ бунақа ëмон гапларни сразу реклама қилиб эълон қилмай¸ дабдурустдан президент унақа¸ президент бунақа деса ишониб¸ ҳаммага эълон қилиб¸ ўзбекларнинг мусулмонларнинг нафсониятига ҳаддан ташқари тегиб кетади. Хотинлар дейди. Э хотинлар тарихда чиқмайди. Мана биз хотинларга ëрдам берамизку. Дарров хотинлар мардикорликка чиқди, деб ўзбек мусулмонларимизни камситаяпти. Атайин сим карта олб сизларга телефон қилдим ука¸- дейди андижонлик Набижон ака.


Хитойнинг арманларга ёрдами нега туркларнинг норозилигига сабаб бўлди? - Hidoyat.uz\nХитойнинг арманларга ёрдами нега туркларнинг норозилигига сабаб бўлди?\nАсосий саҳифа Янгиликлар Дунё янгиликлари Хитойнинг арманларга ёрдами нега туркларнинг норозилигига сабаб бўлди?\nЧоп этилди Aprel 12, 2020 Хитойнинг арманларга ёрдами нега туркларнинг норозилигига сабаб бўлди?da fikr bildirishni o'chirish\nХитойдан Арманистонга жўнатилган гуманитар ёрдам қутиларидаги ёзувлар турк оммавий ахборот воситаларида норозиликлар келтириб чиқарди.\nХусусан, Арарат тоғининг Арманистон рамзи дейилиши туркларнинг ғазабини келтирди. Маълумки, Арарат тоғи Туркия ҳудудида жойлашган.\nУларнинг таъкидлашича, ушбу ҳодиса Туркияда жамоатчилик норозилигини келтириб чиқарди.\nЭслатиб ўтамиз, Арманистон Хитойдан арман-хитой ҳомийлари томонидан коронавирус билан курашиш учун тақдим этилган дори-дармон ва жиҳозлар ортилган самолёт Хитойдан махсус парвоз билан учиб келган.\nҚутиларда: “Бизнинг дўстлигимиз Арарат тоғидан баландроқ ва Янцзи дарёсидан узунроқ бўлсин”, деган ёзув бор эди.\nИслом тараққиёт банки пандемияга қарши курашда Ўзбекистонга ёрдам беради


OzodlikOnline: Конституцияга ўзгартиш киритиш керакми?\nАйни кунларда Олий Мажлис Қонунчилик палатаси президент Каримов ташаббуси билан мамлакат конституциясига яна бир туркум ўзгартиш ва тузатишлар киритмоқчи. Референдумга оид 32-моддадан то сайлов тизимига оид 117-моддага қадар жами 6 моддани ўзгартишни кўзда тутувчи бу ташаббусни тақозо қилган омиллар¸ Сизнингча¸ нималар? 17 март куни Тошкент вақти билан 21:05 дан бошлаб бу хусусда жонли эфирда фикр билдиринг!\nЎзбекистон Олий Мажлис Қонунчилик палатаси Матбуот хизматига кўра¸ бу гал президент Каримов мамлакат Конституцияси – Асосий қонунининг 32, 78, 93, 98, 103 ва 117-моддаларига ўзгартиш ва қўшимчалар киритиш ташаббуси билан чиққан ва хабарнома руҳидан бу ташаббуснинг яқин ҳафталар ичи Олий Мажлис иккала палатаси томонидан “юксак руҳ ва кўтаринкилик” билан маъқулланишини англаш мумкин.\nЎзбекистондаги сиëсий конституциявий ривожланишни янада юқорироқ босқичга олиб чиқиш¸ мамлакатдаги демокартия ва фуқаролик жамиятини янада мустаҳкамлаш иддаоси билан киритилган бу ташаббус асосида қонунчиларнинг Конституциядаги айнан нимани нимага ўзгартириши ҳақида ҳозирча расмий хабар ҳам¸ шарҳ ҳам йўқ.\nРақамлари келтирилган моддалардан¸ ўзгаришга учрайдиган илк модданинг “Сиëсий ҳуқуқлар” деб номланган VIII бобдаги 32-модда экани англашилади.\nКонституциянинг сўнгги таҳрирдаги бу моддасида “Ўзбекистон Республикасининг фуқаролари жамият ва давлат ишларини бошқаришда бевосита ҳамда ўз вакиллари орқали иштирок этиш ҳуқуқига эгадирлар. Бундай иштирок этиш ўзини-ўзи бошқариш, референдумлар ўтказиш ва давлат органларини демократик тарзда ташкил этиш йўли билан амалга оширилади” деб ëзиб қўйилган ва кузатувчилар фикрича¸ бу модданинг рўйхатга тушиши мамлакатда яна бир референдум ўтказишга асос яратиш уринишлари билан боғлиқ бўлиши мумкин.\nПрезидент тегинишни тавсия этган навбатдаги моддалар Олий Мажлиснинг иккала палатаси¸ президент ва Вазирлар Маҳкамаси ваколатларини белгиловчи қонунлар асосини ташкил этади. Ўзгартириладиган сўнгги 117-модда эса¸ Ўзбекистон сайлов тизимига оиддир.\n2014 йил декабрида Олий Мажлис¸ 2015 йил мартида эса¸ президент сайлови ўтказилиши кутилаëтган ҳозирги вазиятда бундай ўзгартишларнинг айнан Ислом Каримов ташаббуси билан ўртага қўйилгани¸ кўпчиликда турли тахмин ва шубҳа уйғотмай қолмади.\nЗотан¸ Ўзбекистон Конституциясига ўзгартиш киритиш амалиëти¸ ўтмишда айнан сайловлар арафасида қўлланилган ва улар асосан бир мақсад – Ислом Каримовнинг конституцияда белгиланган чекловни айланиб ўтиб¸ ҳокимиятда қолиши учун ҳуқуқий замин ҳозирлашга хизмат қилган.\nШу боис¸ Озодлик боғланган аксар кузатувчилар¸ яқин орада қонун кучига киритилишига шубҳа бўлмаган бу ўзгартишларнинг ҳам сайловлар йилида яна айни мақсадга хизмат қилишини тахмин этмоқдалар.\nБу ўзгартиш¸ Озодлик суҳбатлашган кузатувчилар таъкидича¸ икки кўринишда бўлиши мумкин.\nБиринчи тахминга кўра¸ конституцияга Ислом Каримовнинг¸ Қозоғистондаги каби¸ исталган муддатга президентликка сайланишига ҳақ берувчи¸ содда айтганда¸ унинг умрбод президентлик қилишига асос берувчи ўзгартишлар киритишга оид референдум ўтказилиши мумкин.\nИккинчи тахминга кўра¸ конституцияга¸ Россиядаги каби¸ президент ваколатларининг аксар қисмини Бош вазирга ўтказувчи ўзгартишлар киритилади ва Ислом Каримов президент эмас¸ балки Бош вазир сифатида мамлакатни бошқаришда давом этаверади.\nИккала сценарийдан қай бири қўлланилмасин¸ Ислом Каримовнинг умри сўнггига қадар ҳокимиятда қолишига ҳуқуқий замин ҳозирланади¸ деган фикрда мустақил кузатувчилар.\nЎзбекистон Конституциясига нега айнан президент сайловига бир йилча вақт қолганда ҳозирча жамоатчиликка очиқланмаëтган ўзгартишлар киритилмоқда?\nБундай ўзгартишларнинг¸ расмий иддаодаги каби¸ мамлакатни янада демократик ва сиëсий жиҳатдан барқарор қилишга қаратилганига ишонасизми?\nЎзбек Конституциясига яна бир бор дахл қилишни кўзда тутувчи референдум ўтказилса¸ унда қатнашасизми?\nИслом Каримовнинг умрбод ҳокимият тепасида қолиши Ўзбекистон учун барқарорлик омилими¸ ëки аксинча?\nБу ва бошқа қатор саволларни Сиз билан OzodlikOnline жонли интерактив дастурининг душанба¸ 17 март куни Тошкент вақти билан 21:05 да бошланадиган янги сонида муҳокама қиламиз.\nOzodOvoz va OzodlikOnline Skype манзиллари орқали Сиз ҳам бу мулоқотда бевосита иштирок этинг.\nМабодо айни кун ва айни соатда Skype орқали мулоқотга қўшила олмасангиз¸ марҳамат, Озодликнинг Facebook ëки Одноклассники ижтимоий тармоғидаги саҳифасига кириб¸ шарҳ ва мулоҳазаларингизни ëзиб қолдиринг¸ суҳбат давомида уларни ўқиб эшиттирамиз. Бунинг учун ижтимоий тармоқлардан Озодлик радиоси деб қидиринг ва дўстларимиз сафига қўшилинг!\nЎз мулоҳазалари билан жонли суҳбатга қўшилиш истагидаги муштарийларимиз OzodlikOnline манзилига сўров юборишлари ва Skypeдаги дўстларимиз сафига қўшилишлари мумкин. OzodlikOnline Сиз учун 24 соат давомида очиқ!\nOzodlikOnline: Ўзбекистон Конституциясини яна ўзгартириш нимага керак?


Карантин вақтида автомобили бор фуқароларга таксичилик қилиш учун лицензия бериладими? | Qalampir.uz\nКарантин вақтида автомобили бор фуқароларга таксичилик қилиш учун лицензия бериладими?\nЖамият\t23 Март 12:36 6104\nЎзбекистонга коронавирус инфекцияси кириб келгани сабабли мамлакатда карантин эълон қилиниб, қатор чекловлар ўрнатилди. Хусусан, Тошкентда жорий йилнинг 22 мартидан барча турдаги жамоат транспортининг ҳаракати тўхтатилди.\nЖамоат транспортининг тўхтатилиши аҳоли орасида қатор саволлар туғилди. Шундай саволлардан бири жамоат транспорти ва маршрутлар тўхтатилиши оқибатида давлат ташкилотлари ходимлари учун юзага келадиган қўшимча ноқулайликларга карши қандай чора кўрилиши ҳақида бўлди.\nЎзбекистон Транспорт вазирининг матбуот котиби Наврўз Ашурматов ушбу саволларга жавоб берди.\n“Жамоат транспорти вақтинча тўхтатилган муносабати билан давлат ташкилотлари ходимлари учун махсус навбатчи автобуслар ташкил қилинди”, деди Ашурматов.\nКўпчиликни қизиқтирган “транспорт муаммосини зудлик билан бартараф этиш учун шахсий автомобили бор фуқароларга вақтинчалик лицензия бериш масаласи кўриб чиқилганми”, деган саволга ҳам жавоб берилди.\n“Ҳар бир фуқаро қонуний такси фаолияти билан шуғулланишни истаса, йўналишсиз такси фирмаларига мурожаат этиб 4-5 соат мобайнида ўз хизматини қонунийлаштириб, лицензия олиши мумкин”, деди Ашурматов.\n05 Апрель 21:55 68948\n05 Апрель 20:51 55593\n05 Апрель 02:04 44932\n06 Апрель 20:50 41239\n07 Апрель 19:04 39907


Қирғиз-тожик чегарасидаги зиддият: Икки томон ўт очишни тўхтатишга келишди (тўплам)\n- Ўзбекистонда ўсаётган ягона нарса: Нарх-наво. Ўзбекистонда сўнгги 1 ой ичида, аҳоли кундалик равишда кенг истеъмол қиладиган озиқ-овқат маҳсулотлари, айниқса ўсимлик ёғи, картошка, шакар, гўшт нархи муттасил кўтарилиб бораётгани кузатилмоқда. (видео)\n- Қирғиз-тожик чегарасидаги зиддият: Икки томон ўт очишни тўхтатишга келишди. 28-29 апрель кунлари Қирғизистон ва Тожикистоннинг чегара аҳолиси ҳамда ҳарбийлари ўртасида юз берган тўқнашувларда камида бир одам ҳалок бўлган, ўнлаб одам яраланган. (видео)\n- “Онам қамоқда рўза тутмоқда”. Гулнора Каримова Тошкентга борган қизи Иман билан кўриштирилмади. Шу кунлари Иман КаримоваЛондондан Ўзбекистонга учиб келди ва Тошкентдаги 21-сонли аёллар колониясида жазо ўтаётган онаси Гулнора Каримова билан учраштирилмагани ҳақида хабар берди. (видео)\n- Ковид-марказлар қайта очилмоқда. Карантин янада кучайтирилиши мумкин. Ўзбекистонда сўнгги ҳафталарда коронавирус билан зарарланиш ҳоллари кўпайиши манзарасида беш ой аввал ёпилган Covid-19 беморларига мўлжалланган марказлар қайта очилмоқда.18 апрелдан бошлаб Ўзбекистонда коронавирус туфайли карантин қоидалари кучайтирилди. (видео)\n- Рамазон 2021: Очиқ ҳавода ўқилаëтган таровиҳ ва рамазон бошлангани сезилмаëтган бозорлар. Дунё бўйлаб мусулмонларнинг муқаддас Рамазон ойи иккинчи йил коронавирус чекловлари шароитида ўтмоқда. Ўзбекистон ҳукумати масжидларда таровиҳ ва хатми Қуръон ибодатларига рухсат берган, аммо улар карантин қоидаларига тўлиқ амал қилган ҳолда ўтказилиши кераклигини айтган. (видео)


Паркидол – medu.uz – Дорилар ҳақида маълумотлар ўзбек тилида\nHome Йўриқномалар Паркидол\nПрепаратнинг савдо номи: Паркидол\nТаъсир этувчи моддалар (ХПН): Леводопа+карбидопа\nЧиқарилиш шакли: Таблеткалар. 10 таблетка алюминий фольгали стрипда.\nТаркиби бир таблетка сақлайди:\nфаол моддалар: 25 мг карбидопа ва 250 мг леводопа.\nёрдамчи моддалар: повидон (поливинилпирролидон), тальк, магний стеарати, крахмал (қуруқ), коллоид кремний диоксиди, микрокристаллик целлюлоза.\nФармакотерапевтик гуруҳи: Паркинсонизмга қарши воситалар.\nЛеводопа ва карбидопадан ташкил топган мажмуавий препарат.\nЛеводопа L-тирозиндан ҳосил бўлган аминокислотадир. Леводопа периферик тўқималарда ароматик L-аминокислоталарининг пиридоксинга қарам декарбоксилазаси таъсири остида тез декарбоксилланиб дофаминга айланади. Дофаминнинг таъсирини охирги натижаси бош миянинг тарғил танасида нейронал фаолликни сусайиши ҳисобланади.\nКарбидопа леводопанинг периферик тўқималарда декарбоксилланиш жараёнини ингибирлайди, айни пайтда гематоэнцефалик тўсиқ орқали ўтмайди ва марказий нерв тизимида леводопани дофаминга айланишига таъсир қилмайди.\nШундай қилиб, карбидопа ва леводопанинг мажмуаси бош мияга тушувчи леводопанинг миқдорини ошириш имконини беради. Ичга бирга қабул қилинганида карбидопа леводопанинг биокираолишлигини икки баробар оширади. Карбидопанинг юборилиши ҳеч қачон дофадекарбоксилазанинг тўлиқ сусайишига олиб келмайди.\nЛеводопа меъда-ичак йўлларидан фаол ташилиш йўли орқали сўрилади, уни гематоэнцефалик тўсиқ орқали ўтиши ҳам фаол механизмлар ҳисобига амалга оширилади. Ичак деворидаги дофадекарбоксилаза леводопани сўрилиш йўлига тўсиқ бўлади. Леводопа меъдадан чекланган миқдорда сўрилади. Меъданинг бўшалиш тезлиги препаратни сўрилишида муҳим роль ўйнайди. Меъдани бўшалишини секинлаштирувчи омиллар (овқат, м-холиноблокатор воситалар) леводопани ўникки бармоқ ичакка ўтишини кечиктиради ва унинг сўрилишини секинлаштиради. Препаратнинг қондаги максимал концентрацияси (Cmax) юборилганидан кейин 1-2 соат ўтгач аниқланади. Леводопанинг тақсимланиш ҳажми (Vd) 0,9-1,6 л/кг ни ташкил қилади. Дофадекарбоксилазанинг фаоллиги сақланганида леводопанинг қон плазмасидаги умумий клиренси соатига 0,5 л/кг ни ташкил қилади. Леводопа енгиллашган диффузия йўли билан гемотоэнцефалик тўсиқ орқали ўтади. Бош мия капиллярларининг эндотелийси ҳам леводопанинг бош мияга тушишида иккинчи потенциал тўсиқ сифатида дофадекарбоксилаза сақлайди, аммо бу капиллярларда леводопанинг юборилган дозасини оз қисмигина декарбоксилланади.\nИчга юборилган леводопанинг тахминан 70-75% ичак деворида метаболизмга учрайди («биринчи ўтиш» самараси). Жигар биринчи ўтиш метаболизмида деярли иштирок этмайди. Леводопанинг дозасини ошиши билан, ичакда декарбоксилланувчи препаратнинг миқдори камаяди. Леводопа қон плазмаси оқсиллари билан боғланмайди. Леводопанинг дофа-декарбоксилаза билан декарбоксилланиши дофаминни леводопадан ҳосил бўлишини асосий йўли ҳисобланади. Бу ферментнинг катта миқдори ичак, жигар ва буйракларда жойлашган. Катехол-О-метилтрансфераза таъсирида 3-О-метилдофани ҳосил бўлиши билан леводопани метоксилланиши леводопанинг метаболизмини иккинчи йўли ҳисобланади. Узоқ муддат даволанганда бу метаболит тўпланиши мумкин. Трансаминланиш леводопанинг метаболизмини қўшимча йўли ҳисобланади. Бу метаболизм йўлининг охирги маҳсулотлари ванилпируват, ванилацетат ва 2,4,5-тригидроксифенилсирка кислотаси ҳисобланади. Трансаминланишдан ташқари барча, метаболизм йўллари қайтмасдир.\nКарбидопа билан мажмуада, леводопанинг ярим чиқарилиш даври (T1/2) 3 соатгача. Леводопанинг 69% гачаси одам сийдигида дофамин ва унинг метаболитлари – винилинминдал кислотаси, норадреналин, гомованилин кислотаси, дигидрофенил кислотаси кўринишида аниқланиши мумкин.\nКарбидопа Паркинсон касаллиги бўлган пациентларда карбидопанинг бир марталик дозасини ичга қабул қилингандан кейин максимал коцентрациясига эришиш вақти (Tmax) 1,5 дан 5 соатгачани ташкил қилади. Карбидопа тавсия қилинган дозаларда гематоэнцефалик тўсиқ орқали ўтмайди. Жигарда метаболизмга учрайди. Карбидопанинг тахминан 50% сийдик ва аҳлат билан чиқарилади. Буйраклар орқали чиқариладиган карбидопанинг 35% ўзгармаган ҳолда чиқарилади.\nПаркинсон касаллиги ва номаълум этиологияли Паркинсон синдроми (энцефалит, цереброваскуляр бузилишлар, токсик моддалар билан (шу жумладан ис гази ёки марганец билан) заҳарланишда қўлланади.\nПрепаратга юқори сезувчанлик, глаукоманинг ёпиқ бурчакли шакли, оғир психоз ёки невроз, ҳомиладорлик ва лактация даври, меланома ёки унга гумон, номаълум этиологияли тери касалликлари, Хантингтон касаллиги, эссенциал тремор, носелектив МАО ингибиторларини билан бир вақтда қабул қилиш Антипсихотик воситаларини (нейролептиклар) қўллаш оқибатида келиб чиққан иккиламчи паркинсонизмни даволаш учун қўллаш мумкин эмас. 18 ёшгача бўлган беморларга буюриш тавсия қилинмайди.\nЭҳтиёткорлик билан: препарат меъда ва/ёки ўникки бармоқ ичакнинг эрозив-ярали шикастланишларида, анамнездаги тутқаноқ хуружлари бўлганида, анамнезда юрак ритмининг бузилишлари билан кечувчи миокард инфарктида, юрак етишмовчилигида, қандли диабетда, бронхиал астмада, глаукоманинг очиқ бурчакли шаклида, эндокрин тизими касалликларида, рухий бузилишларда, шунингдек жигар ва буйраклар фаолиятини оғир бузилишларида эҳтиёткорлик билан қўлланади.\nПрепаратни озгина овқат билан ёки овқатдан кейин, чайнамасдан сув билан қабул қилинади. Ароматик аминокислоталар ва леводопа орасида сўрилиш вақтида рақобат бўлганлиги туфайли, препаратни ишлатиш вақтида оқсилни кўп миқдорда истеъмол қилишдан сақланиш керак. Леводопани периферик тўқималарда дофаминга айланишини бостириш учун керак бўлган карбидопанинг ўртача кундалик дозаси 70-100 мг ни ташкил қилади. Карбидопани 200 мг дан оширилиши терапевтик самарани янада кучайишига олиб келмайди. Леводопанинг суткалик дозаси 2000 мг дан ошмаслиги керак.\nБошланғич доза – 1/2 таблеткадан кунига 2 марта, зарурат бўлганида кунига 1/2 таблеткага оширилиши мумкин. Одатда, ўринбосар даволашнинг бошида кундалик доза кунига 3 таблеткадан ошмаслиги керак (1 таблеткадан кунига 3 марта). Бундай дозада қўллаш паркинсонизмнинг оғир ҳолларини даволашни бошида тавсия қилинади. Препаратнинг суткалик дозаси монотерапияда истисно тарзда оширилиши мумкин, аммо 8 таблеткадан ошмаслиги керак (1 таблеткадан кунига 8 марта). Кунига 6 таблеткадан ортиқ қўллашни ўта эҳтиёткорлик билан ўтказиш керак.\nПаркидол леводопанинг ўрнига буюрилганда Леводопани қабул қилишни Паркидол билан даволашни бошлашдан 12 соат олдин, левокарбидопанинг таъсири узайтирилган шаклларини қабул қилинадиган ҳолларда эса – 24 соат олдин тўхтатилади. Бундай ҳолларда Паркидолнинг дозаси леводопанинг олдинги дозасини камида 20% ни ташкил қилиши керак. Тутиб турувчи доза кўпчилик пациентлар учун суткада 3-6 таблеткани ташкил қилади.\nНерв тизими томонидан: дискинезия, шу жумладан хореоатетоз, ўчоқли дистония, хавфли нейролептик синдром, узоқ муддат қўлланганида – «тўхтаб қолмоқ-харакатга келмоқ» синдроми, бош айланиши, атаксия, тиришишлар, анорексия, седация, уйқучанлик, даҳшатли тушлар кўриш, асабни зўриқиши, юқори қўзғалувчанлик, безовталик, уйқусизлик, психотик реакциялар, галлюцинациялар, депрессия, параноид ҳолатлар, гипомания, либидони кучайиши, эйфория, деменция.\nМеъда-ичак йўллари томонидан: иштаҳани пасайиши, кўнгил айниши, қусиш, қабзият, эпигастрияда оғриқлар, меъда-ичак йўлларидан қон кетишлар, диарея, сўлакни тўқ рангга бўялиши, дисфагия, мойиллиги бўлган пациентларда ульцероген таъсир бўлиши мумкин.\nЮрак-томир тизими томонидан: ортостатик гипотензия, коллапс, юрак аритмиялари, ва\_ёки юракни уриб кетиши, тахикардия, (шу жумладан АБ ошиши ёки пасайиш ҳоллари) флебит.\nСийдик- жинсий тизими томонидан: сийишни тутилиши, сийдикни тутиб тура олмаслик, приапизм, сийдикни тўқ рангга бўялиши.\nНафас тизими томонидан: диспноэ бўлиши мумкин.\nДерматологик реакциялар: алопеция, тери тошмаси, тери безларининг секретини тўқ рангга бўялиши.\nАллергик реакциялар: ангионеворотик шиш, эшакеми, терини қичишиши, Шенлейн-Генох касаллиги.\nҚон яратиш тизими томонидан: ўртача лейкопения, тромбоцитопения, гемолитик анемия.\nЛаборатор кўрсаткичларнинг ўзгариши: глутаматоксалаттрансаминаза, глутаматпируватоксилаза, ишқорий фосфатаза, лактатдегидрогеназа, мочевина азоти, билирубин, оқсил билан боғланган йод даражасининг ўзгариши, Кумбснинг мусбат тўғри реакцияси.\nБошқалар: блефароспазм, мидриаз, диплопия, узоқ муддат қўлланганида тана вазнини бироз ошиши. Ножўя самаралари одатда қўлланаётган дозага, шунингдек беморнинг шахсий сезувчанлигига боғлиқ. Ножўя самаралари даволашда танаффус қилмасдан, дозаларни вақтинчалик камайтириш билан бартараф қилиниши мумкин. Агарда ножўя самаралари камаймаса, у ҳолда даволаш аста-секин тўхтатилади.\nГипотензив воситалар билан бир вақтда буюриш, постурал гипотензия хавфи сабабли алоҳида эътиборни талаб қилади. Трициклик антидепрессантлар билан бирга қўлланганида артериал гипертензия ва дискинезия пайдо бўлиши мумкин, шунингдек леводопанинг биокираолишлиги камаяди.\nФенотиазинлар, бутирофеноллар ва Паркидолни мажмуада қўллаш, Паркидолнинг самарасини камайтиради. Паркидол моноаминооксидазанинг носелектив ингибиторлари билан бирга буюрилиши мумкин эмас, чунки гипертоник криз ривожланиши мумкин. Моноаминооксидаза ингибиторлари билан даволаш препарат буюришни бошлашдан хеч бўлмаганда 14 кун олдин тўхталиши керак. Леводопа билан даволашда адъювант дори сифатида ишлатилувчи селегилин (моноаминооксидаза-В нинг селектив ингибитори) бундан мустаснодир.\nСимпатомиметикларнинг таъсирини кучайтириши мумкин, шу сабабли уларнинг дозасини камайтириш тавсия қилинади. Леводопа b-адреностимуляторлар, ингаляцион анестезия воситалари билан бир вақтда қўлланганида юрак ритмининг бузилишини ривожланиш хавфи ошиши мумкин. Амантадин леводопа билан қўлланганида потенцияловчи самара аниқланади.\nМетилдофа ва леводопа бир-бирларининг ножўя самараларини потенциялаши мумкин. Диазепам, фенитоин, клофелин, тиоксантен ҳосилалари, папаверин, резерпин, М-холиноблокаторлар билан бирга қўлланганида, паркинсонизмга қарши таъсири камайиши мумкин. Литий препаратлари (Li+) билан бир вақтда қўлланганида дискинезия ва галлюцинацияларни ривожланиш хавфи ошади.\nАнтипсихотик воситаларни (нейролептиклар) қўллаш оқибатида келиб чиққан иккиламчи Паркинсонизм (Паркинсон синдроми) ҳолларида қўллаш мумкин эмас.\nДаволашни аста-секин тўхтатиш керак, чунки препаратни қўллаш тўсатдан тўхтатилганида хавфли нейролептик синдромни (мушак ригидлиги, тана ҳароратини кўтарилиши, қон зардобида КФК миқдорини ошиши) эслатувчи симптомокомплекс ривожланиши мумкин. Препаратнинг дозасини бирдан камайтириш ёки уни қабул қилиш тўхтатилиши талаб қилинувчи пациентларни назорат қилиш керак. Кекса беморларда леводопани сўрилиши, ёшларга нисбатан юқори. Бу маълумотлар дофадекарбоксилазани тўқималардаги фаоллигини ёш ўтиши билан, шунингдек леводопа узоқ муддат буюрилганида камайишини тасдиқлайди.\nМеъда ва/ёки ўникки бармоқ ичакнинг эрозив-ярали шикастланишларида, анамнездаги тутқаноқ хуружларида, анамнездаги ритмнинг бузилиши билан бўлган миокард инфарктида, бронхиал астмада, юрак етишмовчилигида, қандли диабетда, эндокрин тизимининг касалликларида, рухий бузилишларда, шунингдек жигар ёки буйраклар фаолиятининг оғир бузилишларида препаратни эҳтиёткорлик билан қўллаш керак. Бундай ҳолларда беморлар шифокорнинг синчков назорати остида бўлишлари керак. Давомли даволашда жигар, буйракларнинг фаолиятини, қон яратиш тизимининг ва юрак-томир тизимини вақти-вақти билан назорат қилиш, шунингдек пациентнинг рухий ҳолатини ҳам назорат қилиш керак.\nЖарроҳлик операцияларини ўтказишда умумий анестезияда, агарда бемор препаратларни ва суюқликни ичга қабул қилаолса, Паркидолнинг дозасини камайтирмасдан буюрилади. Галотан ва циклопропанни ишлатишда препаратни буюриш операциядан 8 соат олдин тўхтатилади. Даволаш операциядан кейин худди шу дозада давом эттирилади.\nГлаукомаси бўлган беморларда препаратни қабул қилиш фонида кўзнинг ички босимини мунтазам назорат қилиш керак.\nАвтотранспорт воситаларини ҳайдашга таъсири: транспортни бошқаришдан, шунингдек тезкор психомотор реакцияларни талаб қилувчи фаолият турлари билан шуғулланишдан сақланиш керак\nСимптомлари: аввал артериал босимини ошиши, кейин пасайиши, синусли тахикардия, онгнинг чалкашиши, қўзғалиш, уйқусизлик, безовталик. Шунингдек ортостатик гипотензия ҳам ривожланиши мумкин. Анорексия ва уйқусизликнинг белгилари бир неча кун давомида сақланиши мумкин.\nДаволаш: меъдани ювиш, фаоллаштирилган кўмирни қабул қилиш. Зарурати бўлганида стационар шароитда симптоматик даволашни ўтказиш. Специфик антидоти йўқ.\nҚуруқ, ёруғликдан ҳимояланган жойда, 300С дан юқори бўлмаган ҳароратда.


Қуръонда Нуҳ алайҳиссаломга айтилган мақтовлар (3)\nBy Шайх Саидаҳмад Нуриддин on 01/26/2016 ПАЙҒАМБАРЛАР ҚИССАСИ ТАРИХ\nҚуръонда Нуҳ алайҳиссаломга айтилган мақтовлар\nҚуръони Каримнинг турли жойларида Нуҳ алайҳиссалом зикр қилинган. Бу ўринларда унга мақтов айтилиб, унга қарши чиққанлар эса қораланган. Аллоҳ таоло Нисо сурасида шундай дейди: “(Эй Муҳаммад), албатта Биз Нуҳга ва ундан кейинги пайғамбарларга ваҳий юборганимиз каби сизга ҳам ваҳий юбордик. Яна Иброҳим, Исмоил, Исҳоқ, Яъқуб ва унинг уруғ-авлоди, Ийсо, Айюб, Юнус, Ҳорун ва Сулаймон пайғамбарларга ҳам ваҳий юборганмиз. Шунингдек, Довудга Забурни ато этдик. Айрим пайғамбарлар ҳақида сизга илгари ҳикоя қилдик, айрим пайғамбарларни эса сизга ҳикоя қилганимиз йўқ. Мусо билан Аллоҳнинг Ўзи (бевосита) гаплашди. Токи бу пайғамбарлар ўтганларидан кейин одамлар учун Аллоҳга қарши ҳужжат бўлиб қолмаслиги учун пайғамбарларни (мўминларга жаннат ҳақида) хушхабар элтувчи ва (кофирларни дўзах азобидан) қўрқитувчи қилиб юбордик. Аллоҳ қудрат ва ҳикмат эгаси бўлган зотдир” [Нисо: 163-165].\nАнъом сурасида Аллоҳ таоло шундай дейди: “У осмонлар ва ерни (беҳуда яратмаган, балки) ҳақ ила яратган зотдир. У: “Бўл”, деган куни (барча нарса пайдо) бўлур. Унинг сўзи ҳақдир. Сур чалинадиган (яъни қиёмат қойим бўладиган) кунда подшоҳлик ёлғиз Уникидир. У ғайб ва шаҳодатни (яъни яширин ва ошкора нарсаларни) билгувчидир. У ҳикмат соҳиби ва (барча нарсадан) хабардор бўлган зотдир. Эсланг, (эй Муҳаммад), Иброҳим отаси Озарга: “Бутларни худо қилиб оляпсанми? Мен сени ва қавмингни очиқ залолатда деб биламан”, деган эди. Шундай қилиб Иброҳимга (ўзи учун ҳужжат қилиб олиши) ва аниқ ишонувчилардан бўлиб қолиши учун осмонлар ва ер мулк-салтанатини кўрсатурмиз. Бас, қачонки уни тун ўраб олганида юлдузни кўриб: “Мана шу Парвардигорим”, деди. У ботиб кетгач: “Ботиб кетгувчиларни суймайман”, деди. Бас, қачонки чиқаётган ойни кўргач: “Мана шу Парвардигорим”, деди. У ҳам ботиб кетгач: “Қасамки, агар Парвардигоримнинг ўзи мени ҳидоят қилмаса, йўлдан озган қавмдан бўлиб қолурман”, деди. Бас, қачонки чиқаётган қуёшни кўргач: “Мана шу Парвардигорим. Мана шу каттароқ-ку!” — деди. У ҳам ботиб кетгач: “Эй қавмим, мен сизларнинг ширкингиздан покман. Мен ҳақ йўлга мойил бўлган ҳолимда, юзимни осмонлар ва ерни яратган зотга қаратдим ва мен мушриклардан эмасман”, деди. Қавми у билан тортишган эди: “Мен билан Аллоҳ хусусида тортишасизми?! Ахир (Унинг Ўзи) мени ҳидоят қилди-ку?! Мен сизлар Аллоҳга шерик қилган бутларингиздан қўрқмайман. (Чунки у бутлар ҳеч қандай зиён етказа олмас), магар Парвардигорим хоҳлаган нарсагина (бўлур). Парвардигорим барча нарсани Ўз илми билан қамраб олгандир. Эслатма-ибрат олмайсизларми?!” – деди. Сизлар (Аллоҳ) бирон ҳужжат туширмаган бутларни Аллоҳга ширк қилишдан қўрқмайсиз-у, мен сизлар Аллоҳга шерик қилиб олган бутларингиздан қандай қўрқай?! Агар билсангиз (айтинг-чи), қайси гуруҳ (қўрқмай) хотиржам бўлишга ҳақлироқ?” Иймон келтирган, иймонларини зулм (ширк) билан аралаштирмаган зотлар — ана ўшалар хотиржам бўлгувчи ва ўшалар ҳидоят топгувчидирлар. Мана шулар Иброҳимга қавми устида берган ҳужжатларимиздир. Биз Ўзимиз хоҳлаган кишиларни (мана шундай баланд) даражаларга кўтарурмиз. Албатта, Парвардигорингиз хикмат эгаси ва билгувчидир. Унга (Иброҳимга фарзандлари) Исҳоқ ва Яъқубни ҳадя этдик. Буларнинг барчаларини ҳидоят қилдик. Илгари Нуҳни ҳам ҳидоят қилган эдик. Унинг зурриётидан Довуд, Сулаймон, Айюб, Юсуф, Мусо ва Ҳорунни (ҳам ҳидоят қилдик). Чиройли амал қилгувчиларни мана шундай мукофотлаймиз. Закариё, Яҳё, Ийсо ва Илёсни (ҳам ҳидоят қилдик). Барчалари солиҳ бандалардандир. Исмоил, ал-Ясаъ (Юшаъ пайғамбар), Юнус ва Лутни (ҳам ҳидоят қилдик) ва барчаларини бутун оламлардан афзал қилдик. Уларнинг ота-боболаридан, зурриётларидан ва биродарларидан (кўпларини ҳам афзал қилдик). Ҳамда уларни сайлаб, тўғри йўлга ҳидоят қилдик” [Анъом: 73-87].\nНуҳ алайҳиссаломнинг Аъроф сурасидаги қиссаси юқорида ўтди.\nБароат сурасида Аллоҳ таоло шундай дейди: “Уларга ўзларидан илгари ўтган кишилар бўлмиш Нуҳ, Од, Самуд қавмларининг ва Иброҳим қавмининг, Мадян аҳолисининг (яъни, Шуайб қавмининг) ҳамда тор-мор қилинган қишлоқларнинг (яъни, Лут қавми қишлоқларининг) ҳоли – хабари келмадими?! Уларга пайғамбарлари очиқ далил-ҳужжатлар келтирган эдилар (шунда улар пайғамбарларини ёлғончи қилишгач, бу қавмлар устига Аллоҳнинг балолари ёғилган эди). Бас, Аллоҳ уларга зулм қилгувчи бўлмади, балки ўзлари ўзларига зулм қилган эдилар” [Тавба: 70].\nЮнус ва Ҳуд сураларидаги Нуҳ алайҳиссалом ҳикоялари юқорида зикр қилинди.\nИброҳим сурасида Аллоҳ таоло шундай дейди: “Сизларга илгари ўтган кишиларнинг — Нуҳ қавмининг, Од, Самуд (қабилаларининг) ва улардан кейин ўтган, (сону саноқларини) фақат Аллоҳгина биладиган қавмларнинг хабари келмадими? Уларга пайғамбарлари (ўзларининг ҳақ пайғамбар эканликларини билдирувчи) ҳужжатлар келтирганларида, улар қўллари билан (пайғамбарларнинг) оғизларини тўсиб, дедилар: “Биз сизлар элчи қилиб юборилган динга кофир бўлдик. Чунки биз сизлар бизни даъват қилаётган динингиздан шак-шубҳададирмиз” [Иброҳим: 9].\nСубҳон сурасида Аллоҳ таоло шундай дейди: “(Эй) Биз (ғарқ бўлишдан қутқариб) Нуҳ билан бирга (кемада) кўтариб нажот берган кишиларнинг зурриётлари, (сизлар ҳам Нуҳнинг йўлини тутинглар), зеро, у доимо шукр қилгувчи банда эди” [Исро: 3], “Нуҳ (қавмидан) кейин ҳам қанча асрларни (авлодларни) ҳалок қилдик. (Эй Муҳаммад), Парвардигорингизнинг Ўзи бандаларининг гуноҳларидан етарли хабардор – огоҳдир” [Исро: 17].\nАнбиё, Мўъминун, Шуаро ва Анкабут сураларидаги Нуҳ алайҳиссалом ҳақидаги қиссалар юқорида зикр қилинди.\nАҳзоб сурасида Аллоҳ таоло шундай дейди: “Ўшанда мунофиқлар ва дилларида мараз бўлган (яъни эътиқодлари заиф бўлган) кимсалар: “Аллоҳ ва Унинг пайғамбари бизларга фақат ёлғон ваъда қилган эканлар”, дея бошладилар. Ўшанда улардан бир тоифа одам деди: “Эй Ясриб (яъни Мадина) аҳли, сизлар учун (бу қадар кўп сонли ёвга қарши) туриш имкони йўқдир, бас (ўз уйларингизга) қайтиб кетинглар”. Улардан яна бир гуруҳ эса “Уйларимиз очиқ-сочиқ (қолган эди)”, деб пайғамбардан изн сўрардилар. Ҳолбуки (уйлари) очиқ-сочиқ эмас эди. Улар фақат (жанг майдонидан) қочишнигина истардилар. Агар уларнинг (мунофиқларнинг) устига (Мадинанинг турли) томонларидан (бостириб) кирилса-да, сўнгра улардан фитна (яъни мусулмонларга хиёнат қилиш) талаб қилинса, шак-шубҳасиз улар кўп (иккиланиб) турмасдан (хиёнатга розилик) берган бўлур эдилар” [Аҳзоб: 12-14].\nСод сурасида Оллоҳ таоло шундай дейди: “Улардан илгари ҳам Нуҳ қавми (Нуҳни), Од (қабиласи Ҳудни) ва қозиқлар (яъни ерга қозиқдек қоқилган баланд эҳромлар ва қасрлар) эгаси бўлган Фиръавн (ва унинг одамлари Мусони ёлғончи қилгандирлар. Шунингдек, Самуд (қабиласи Солиҳни), Лут қавми (Лутни) ва дарахтзор эгалари (Шуайбни ёлғончи қилгандирлар). Ана ўшалар (ҳам ўзларига юборилган пайғамбарларга қарши чиққан) фирқалардир. Барчаларига фақат пайғамбарларни ёлғончи қилганлари сабабли Менинг азобим ҳақ бўлгандир. (Бас, Макка мушрикларига ҳам Муҳаммад алайҳис-саломни ёлғончи қилганлари учун шак-шубҳасиз азоб-уқубат бўлур)” [Сод: 12-14].\nҒофир сурасида Аллоҳ таоло шундай дейди: “Улардан (яъни Макка кофирларидан) илгари Нуҳ қавми ва у (қавмдан) кейинги (Од, Самуд қабилалари каби турли) фирқалар ҳам (ўз пайғамбарларини) ёлғончи қилганлар. (Ўша миллатлардан) ҳар бир миллат ўзларининг пайғамбарларини тутишга – ўлдиришга қасд қилган ва ботил (ҳужжатлар) билан талашиб-тортишиб, унинг ёрдамида Ҳақни енгмоқчи бўлган эдилар. Шунда мен уларни (Ўз азобим билан) ушладим. Бас Менинг азобим қандай бўлди?! (Эй Муҳаммад, сизнинг қавмингиз орасидаги) кофир бўлган кимсаларнинг устига ҳам Парвардигорингизнинг сўзи – азоби мана шундай ҳақ бўлгандир, албатта улар дўзах эгаларидир” [Ғофир: 5-6].\nШўро сурасида Аллоҳ таоло шундай дейди: “(Эй мўминлар, Аллоҳ) сизлар учун ҳам диндан Нуҳга буюрган нарсани ва Биз сизга (яъни Муҳаммадга) ваҳий қилган нарсани, (шунингдек) Биз Иброҳим, Мусо ва Ийсога буюрган нарсани шариат – (қонун) қилди: “Динни барпо қилинглар ва унда фирқа-фирқа бўлиб бўлинманглар!” [Шўро: 13].\nҚоф сурасида Аллоҳ таоло шундай дейди: “Улардан (Макка кофирларидан) илгари Нуҳ қавми, қудуқ эгалари (яъни Шуайб пайғамбарни ёлғончи қилганлари сабабли қудуққа қулаб ҳалок бўлган бир қавм), Самуд ва Од (қабилалари), Фиръавн (ва унинг қавми), Лутнинг оға-инилари, дарахтзор эгалари (яъни Шуайб пайғамбарнинг қавми ва Туббаъ қавми ҳам (ўз пайғамбарларини) ёлғончи қилган эдилар. (Уларнинг) барчалари пайғамбарларни ёлғончи қилишгач, Менинг ваъдам (яъни азобим уларнинг устига) ҳақ – вожиб бўлди” [Қоф: 12-14].\nЗориёт сурасида Аллоҳ таоло шундай дейди: “(Мазкур қавмлардан) илгари Нуҳ қавмини ҳам (ҳалок қилгандирмиз). Чунки улар фосиқ – итоатсиз қавм эдилар” [Зориёт: 46].\nНажм сурасида Аллоҳ таоло шундай дейди: “Яна У зот илгари Нуҳ қавмини ҳам (ҳалок қилгандир). Чунки уларнинг ўзлари жуда золим ва туғёнга тушган кимсалар эдилар” [Нажм: 52].\nҲадид сурасида Аллоҳ таоло шундай дейди: “Қасамки, Биз Нуҳ ва Иброҳимни пайғамбар қилиб юбордик ҳамда пайғамбарлик ва Китобни (яъни, Таврот, Инжил, Забур ва Қуръонни) ҳам икковининг зурриётларига (ато) қилдик. Бас, уларнинг (яъни Нуҳ ва Иброҳим зурриётларининг) орасида ҳидоят топгувчи (кишилар) ҳам бор, (аммо) уларнинг орасида кўплари фосиқ-итоатсиздирлар” [Ҳадид: 26].\nТаҳрим сурасида Аллоҳ таоло шундай дейди: “Аллоҳ кофир бўлган кимсалар (ва уларни мўминлар билан бирга ҳаёт кечиришлари ҳам Аллоҳнинг азобидан қутқара олмаслиги) ҳақида Нуҳнинг аёли ва Лутнинг аёлини мисол келтирди. У иккиси Бизнинг бандаларимиздан икки солиҳ банда қўл остида эдилар. Бас, у (аёл)лар (Нуҳ ва Лутга) хиёнат қилган эдилар, (Нуҳ ва Лут) Аллоҳ(нинг азоби)дан бирон нарсани у иккисидан даф қила олмадилар ва (уларга) “Киргувчилар билан бирга дўзахга киринглар!” дейилди” [Таҳрим: 10].\nAvvalgi maqolaКатта ёшдаги одамга ақиқа қилинадими?\nKeyingi maqola Биродарлик – икки дунё саодати


Азадаги кулгу – КУН УЗ\nГлавная / Маданият / Азадаги кулгу\nAnvar 28.02.2018\tМаданият Comments Off on Азадаги кулгу 68 Показы\nИнсон ҳаётда сунийликдан қочмоғи, камтар ва самимий бўлишга уринмоғи лозим. Чунки ҳар қандай ишдаги сохталик ўз соҳибини уятга қўйиши, балки шарманда қилиши ҳам мумкин. Келинг сизга воқеъ бир ҳикояни сўзлаб берсам:\nАллоҳнинг иродаси ила бир хонадонга мусибат етиб, оила бошлиғи вафот этади. Бу вазиятларда одатда аёллар ҳисларига жуда эрк бериб юборишади. Раҳматли маййитнинг узатилиб кетган “меҳрибон” қизлари бор эди. Табиийки, улар оталари вафотидан қаттиқ таъсирланадилар. Йиғи-сиғини бошлаб юборадилар. Ўзлари етмагандек укаларининг аёлларига яъни келинларига бир хилда рўмол ўранглар деб буйруқ беришади. Улардан бири: “Ҳамма қараб турибди, сизлар ҳам йиғланглар. Отамни айтиб-айтиб йиғланглар. Қаттиқ ер елкаларига ботган вой отам-ей! денглар”, дея нима деб йиғлашни уқтирибди. Йиғи, куйиниш дилдан бўлса бошқа, аммо бировнинг зўри билан бўлса-чи? Келинлар ҳам ҳамма қараб турибди дея айтилган буйруққа сўзсиз итоат этишибди, кейин: “Қаттиқ ердан қаталаб чиққан вой отам” деб бойчечак қўшиғига адаштириб йиғлай бошлашибди. Ана сизга ҳангома, мана сизга ҳангома. Эшитганлар кулгудан ўзларини зўрға тийибдилар.\nСир эмаски тўй ва мотам сингари маросимларда аёлларимиз бош ролни ижро этишади. Турли бидъатлар, исрофгарчиликлар бошида айнан ўзлари турадилар. Илмсизлик ёки билиб турсалар ҳам қайсарлик оқибатида кўпгина кўнгилсизликларга сабабчи бўлишади. Бу ҳақда жуда кўп гапирилган, такрор-такрор эшитганимиздан ҳатто ёд бўлиб кетган бўлса ажаб эмас. Амал қилиш вақти келмадими?!\nАзадаги кулгу\t2018-02-28\nTags Азадаги кулгу\nПред. Экспортга чиқарилмаган ва ички бозорда харидор топилмаган гилоснинг 1 килограмми учун 3 минг сўм тўланади\nСледующая “Илм кўтарилмасидан уни ўрганинглар”


Замон ўзгарди, демак, яна нималар ўзгариши керак? - | Hizb-Uzbekiston.info\nHome›МАҚОЛАЛАР›Замон ўзгарди, демак, яна нималар ўзгариши керак?\nلَا تَعْمَى الْأَبْصَارُ وَلَكِن تَعْمَى الْقُلُوبُ الَّتِي فِي الصُّدُورِ\n– “Зеро, кўзлар кўр бўлмас, балки кўкраклардаги қалблар кўр бўлур”. (Хаж:46)\nКун ёриша бошлагач, қуёш ўз “саломини” йўллаб биз томон юра бошлайди. Ҳар тонг қуёшнинг чиқиш томони ва кун охирлагач қайси томонга ботиши барчамизга маълум. Ой ҳам ўз ишида бардавом, яъни тўлиши ва яна ингичкалашиб бориши, бу унинг иши. Атрофимизда ҳаётни ифодаловчи барча нарса ўзига бириктирилган вазифасида собит.\nИнсоннинг шаклу шамойили, еб ичиши, табиати ўз ўрнида. Инсон шу даврда ҳам кислороддан нафас олмоқда. Икки қўл, икки оёққа эга, ўша жисм, тана аъзолари яралганидан буён ўз ўрнида. Ҳатто аввалги даврларда бўлгани каби бу замонда ҳам кимдир асосий эҳтиёжи учун, яна кимдир камолий эҳтиёжларини қондириш учун ҳаракатда. Яна бир муҳим омил, аввалги даврларда ҳам инсон ақлли эди ва шу замонда ҳам ўша ақл инсонни тарк этмади ёки ақлнинг фаолияти ўзгариб қолмади. Лекин ҳаммамиз яхши биламизки замон ўзгарди. Эҳ, замон, замон.\nБаъзида бугунги замонавий тараққиётдан узоқда бўлган одамларни қабила тарзида яшаётганини телевизор ёки интернетда кўрамиз. Эътибор берсак, улар билан бизнинг ўртамизни боғлаб турган ва ажратиб турган омиллар мавжуд. Ажратиб тургани, уларнинг замонавий тараққиётдан ортда қолгани. Боғлаб тургани эса, нима бўлганда ҳам уларнинг биз каби инсонлиги. Энди фикрлаб кўрайлик, аслида биз учун қайси бири муҳимроқ?\nАгар биз ажратиб турган омилларга эътибор қаратсак, айтиб ўтганимиздек асосий омил замонавий тараққиёт. Бу жиҳатдан уларни ўзимиздан ажратишимиз умуман нотўғри. Сабаби бугунги кунда баъзи давлатларнинг бошқа давлатлардан кўп соҳаларда тараққий этиб кетганлиги барчамизга маълум. Шунинг учун агар замонавий тараққиёт сабаб инсонлар табақаланса, биласизми инсонлар неча табақага ажраб кетиши керак? Ҳатто бу табақаларда баъзи давлатлар фуқаролари юқори табақадаги давлатлардан анча олислаб, чангалзорларда яшаётган, замонавий тараққиётдан йироқдаги инсонларга яқинлашиб қолишлари мумкин.\nЯна бир жиҳат. Агар замонавий тараққиётдан узоқдаги инсонлар қандайдирки сабаб билан тараққиётда ўсиб кетса ва уларнинг яшаш даражалари бошқаларга қараганда ҳам юқорилаб кетса, унда бу инсонларга берилган баҳо ўзгарадими? Бундай ҳолат тарихда бўлган. Масалан, Ислом келишидан аввал арабларга форсликлар ҳам, румликлар ҳам паст назар билан қараганлар. Ислом келиши билан арабларнинг ҳаёт тарзлари тубдан ўзгариб кетганлиги барчага маълум. Демак, замонавий тараққиётни ифодаловчи нарсалар инсоннинг инсонлиги ва унинг инсондек яшашига нисбатан иккиламчи бўлган жиҳатлардир.\nДемак, ягона омил қолди, у ҳам бўлса инсон сифатида қараш. Бу қарашда инсоннинг яратилиш табиати инобатга олинади. Агарки бу жиҳат ўзгармаган экан, яшаш тарзи билан боғлиқ қонунларнинг ўзгартирилишига қандай ҳожат бор? Замоннинг ўзгаргани худдики биз учун катта бир сабаб бўлиб ҳаётимиз йўлини белгилашда ҳам уни баҳона қиламиз. Лекин замоннинг ўзгариши, дея биз эътибор қаратаётган нарсалар ҳаётда иккинчи даражали нарсалар эканлигини унутамиз. Иккинчи даражали дейишимизга сабаб, туя ёки от ўрнини бугун автомобиллар, самолётлар эгаллади. Олис масофаларга ёзишмалар ва уларни жўнатиш воситалари бугун ўз уйингизда ё офисингизда ўтириб компютер ёки телефон орқали бажарилиши мумкин. Бундай омилларни кўплаб келтира оламиз. Лекин муҳими яна замон ўтиб бугунги ана шундай нарсалар ўрнини умуман бошқа нарсалар эгаллаши мумкин эмасми? Албатта, буни рад қилиш қийин. Демак, агар бу нарсалар яна ўзгарса, инсон яшаш тарзи билан боғлиқ қонунларни яна ўзгартириши керак бўладими? Наҳотки, бу иккиламчи воситаларга қарам бўлмаган, ҳар бир замонда унга амал қилиниши мумкин бўлган мукаммал қонун-қоидалар йўқ бўлса? Албатта, шундай қонун-қоидалар бор. Бу Исломдир.\nШунинг учун исломий ҳаёт татбиқ қилиниши тўғрисида ўйлар экансиз, сизга бу иккиламчи воситалар тўсиқ бўлмасин. Мисол учун, замон бошқа, деган фикр Ислом шариати татбиқи учун арзимас омилдир. Бундай муаммоларни Ислом жуда осонлик ва моҳирлик билан муолажа қила олади. Чунки Ислом Яратувчи томонидан биз инсонларнинг шу вақтгача ўзгармай келаётган ва бундан кейин ҳам ўзгармайдиган яратилиш табиатимиз эътиборга олинган ҳолда туширилган.\nМАБДАДА СОБИТ ТУРИШ Ақидани ҳаётда бор бўлиши Фикрнинг саёзлашиб бориши тўғрисида мулоҳаза Сўзнинг қадри, фикрнинг кучи…


"Қайтиши йўқ манзил" китоби, Эльчин Сафарли\nҚайтиши йўқ манзил\nШарқ Зиё Заковат\n«Қайтиши йўқ манзил» – ҳақиқий Шарқ акс эттирилган очиқ роман. Асар рус аёлининг мусофирчиликдаги ҳаётида содир бўлган воқеаларга асосланган бўлиб, аёллар ҳақида, севги, ёлғизлик, эътиқод ва хиёнатлар борасида ҳикоя қилади.\n«Қайтиши йўқ манзил» – қайноқ ваннадан кейинги муздек душ қабулига ўхшайди. «Босфорнинг ширин тузи» асари муаллифи мелодрама услубидан узоқлашиб, китобхон муҳокамасига ҳаётнинг аччиқ ҳақиқатларини тақдим қилади.\n«Ҳаёт ҳақидаги тасаввурларнинг оёғини осмондан қиладиган, ўта таъсирли ушбу роман тубанликдаги ҳаёт ва дунёнинг бешафқатлигини англаган ҳамда шу билан бирга гўзалликни кўра билиш лаёқатини сақлаб қолган, ҳатто мағлубиятда ҳам ғолиблигича қола билган инсоннингдил изҳорларидир».\nСвои - чужие\nДор остидаги одам\nБаҳорнинг ўн етти лаҳзаси\nОқчарлоқ Жонатан Ливингстон\nЭрта қайтган турналар. Танланган асарлар. 1-жилд\nУзбекско-русский словарь / Ўзбекча-русча луғат


Ўзбекистонда спиртли ичимликлар нархи 25 фоизга кўтарилади\n27 ноябр 2020, Тошкент вақти: 20:22\nЎзбек солиқчилари 307,6 миллион сўмлик алкоголли маҳсулотларни мусодара қилди.\nДавлат солиқ қўмитасига кўра, солиқ хизмати органлари томонидан чакана савдо тармоқларида ўтказилган назорат тадбирлари давомида 307,6 млн. сўмлик сифат-сертификати ва тегишли ҳужжатлари бўлмаган алкоголли маҳсулотлар олиб қўйилди.\nСавдо объектлари томонидан алкоголли ичимликларни сотишдан тушган 2108,9 млн.сўм нақд пул тушумини банк кассаларига топширмасдан яшириш ҳолатлари аниқланиб тегишли чоралар кўрилди.\nШунингдек, қўлбола усулда алкоголли маҳсулотларни ишлаб чиқарувчи 11 та яширин цехлар фаолияти тўхтатилди.\nАхборот агентликлари тарқатган хабарда айтилишича, 1 январдан Ўзбекистонда алкогол ичимликлари нархи ҳам 25 фоизга кўтарилган.\nМолия вазирлиги ва Давлат солиқ қўмитаси қарорига мувофиқ, 2013 йилнинг 1 январидан алкогол маҳсулотларини ишлаб чиқарувчи корхоналар вино ичимлигини 1 литрини камида 2 минг 750 сўмдан сота бошлайди. Олдин ушбу нарх 2 минг 200 сўмни ташкил этарди.\nКоняк, ароқ ва бошқа алкоголь маҳсулотларининг минимал улгуржи нархи 5 минг сўмдан 6 минг 250 сўмга оширилди.\nАлкоголли ичимликларнинг 1 литри учун минимал чакана нарх қуйидагича бўлади: вино – 3 минг 350 сўм, коняк, ароқ ва бошқа алкоголь маҳсулотлари – 7 минг 600 сўм (бундан олдин 6,1 минг сўм бўлган).


Нобель мукофоти совриндорлари ўз ихтироларини фойдасиз деб ҳисобламоқдалар\n21:58 / 04.10.2016\nФото: © EPA/ANDERS WIKLUND\nФизика бўйича 2016 йилги Нобель мукофотини олаётган физиклар кашфиёти тасодифан амалга оширилган. Бу ҳақда 4 октябрда мукофот совриндорларидан бири – Дункан Халдейннинг сўзларини ТАСС ахборот агентлиги келтириб ўтди. Олим у ва унинг ҳамкасблари уларнинг тадқиқотлари фойдали бўлиши мумкинлиги ҳақида ҳаттоки ўйламаганларини айтди.\nОлим кашфиёт қандай қилиб амалга ошгани ҳақидаги саволга, "у нимадир нотўғри эканлигини англаш ва исботлашга уринганини" айтди. "Бошқа кашфиётлар каби биз бунда қоқилдик. Нимани кашфиёт қилганингни англаш учун вақт керак", деб таъкидлаб ўтди. "Бошқалар каби мен ҳам таажжубландим. Мен бу мавзу устида 1980-йиллар охирида ишлашни бошлаганимда, бу кашфиёт татбиғини топиши мумкинлигини ҳаттоки ўйламагандим. Ҳозир бу тасдиқланди, бироқ анча кўплаб нарсани очиш керак", деб мукофот билан тақдирлангани ҳақидаги янгиликни қандай қабул қилганини сўзлаб берди Халдейн.\nФизика бўйича 2016 йилги Нобель мукофоти "топологик фаза ўтишлари ва топологик модда фазаларининг назарий очилиши" учун Дэвид Таулес, Дункан Халдейн ва Жон Костерлицга берилади. Таулес Вашингтон университетининг физик-назариячиси, Халдейн Принстон университети физиги ва Костерлиц Браун университети физиги ҳисобланади. Олимларнинг тадқиқотлари модданинг конденсиялашган ҳолати назарий физикасига тааллуқли бўлиб, Березинский-Костерлиц-Таулес фазавий ўтиши таърифи билан боғланган.\n2015 йилда физика бўйича Нобель мукофотини канадалик Артур Макдоналд ва япониялик Такааки Кадзита "нейтрин осцилляцияларда масса борлигини кўрсатувчи нейтрин осцилляцияларни очганлари" учун мукофотлангандилар.\nНобель мукофоти Физика\nТинчлик учун Нобель мукофоти даъвогарлари рўйхатига 329 номзод киритилди


Фоторепортаж: Андижонда Ватан ҳимоячилари кунига бағишланган ҳарбий парад ва тантаналар ўтказилди\n16:20 / 14.01.2018\nАндижонда Ўзбекистон Республикаси Қуролли Кучлари ташкил этилганининг 26 йиллиги ва 14 январь – Ватан ҳимоячилари куни ҳар йилгидан фарқли равишда кўтаринки руҳда нишонланмоқда.\nБугун эрта тонгда вилоят ҳокимлиги ва кенг жамоатчилик вакиллари Хотира хиёбонидаги ҳайкал пойига гулдасталар қўйдилар.\nСўнг байрам тантаналари вилоят марказидаги Навоий шоҳкўчасида бошланди. Минглаб кишилар қўлларида юрт байроғи билан ҳарбий парад ва аскарларнинг чиқишларини томоша қилдилар. Шуни алоҳида таъкидлаш лозимки, байрам том маънода халқ сайлига айланиб кетди. Майдонда оркестр садолари остида Қуролли кучларимиз вакиллари ўз салоҳиятини намойиш қилдилар.\nБобур номли вилоят мусиқали драма театрида бўлиб ўтган тантанада ҳарбийлар шарафланиб, уларга мукофотлар ва автомашиналар калити топширилди. Вилоят санъат усталари томонидан театрлаштирилган концерт дастури намойиш қилинди.\n«Kun.uz» ватан ҳимоячиларини табриклайди\n11:20 / 14.01.2018\nУлар доимо қалбимизда\n01:38 / 14.01.2018